“АЪЛО ХИЗМАТ” КИМГА ҚАНДАЙ ХИЗМАТ КЎРСАТАДИ?\nЧоп этилди: 17 апрель, 2018\nOldingi maqola ЭРТАЧИ ҲОСИЛ, МЎМАЙ ДАРОМАД\nKeyingi maqola АХИР СЕН ҚУЁНЛАР УЧУН ЕМИШ ТАЙЁРЛАМАЯПСАН-КУ!\nВилоят “Агрокимёҳимоя” ҳудудий акциядорлик жамияти туман бўлимлари қошида фаолият бошлаган “Аъло хизмат” сервис отрядларига махсус иш қуроллари ва техникалари топширилди.\nШу муносабат билан ташкил этилган тадбирда вилоят ҳокимлиги, давлат ва жамоат ташкилотлари вакиллари, қишлоқ хўжалиги мутахассислари, фаол томорқачилар иштирок этди.\nМаълумки, “Ўзагрокимёҳимоя” акциядорлик жамияти томонидан тасдиқланган тегишли дастур асосида жамиятнинг қуйи бўлимлари қошида қишлоқ хўжалиги маҳсулотларини етиштирувчи фермер, деҳқон хўжаликлари ҳамда шахсий томорқа ер эгаларига агрокимёвий хизматлар кўрсатадиган “Аъло хизмат” сервис отрядлари фаолияти йўлга қўйилди. Ушбу сервис отрядларининг аҳоли учун қулайлиги шундаки, боғ ёки томорқадаги экин қандайдир касаллик ёки ҳашаротдан зарарланаётган бўлса, тизим учун ягона телефон рақами – “Call centr” орқали “Аъло хизмат” сервис отрядини чақириш мумкин. Чақирув қабул қилинганидан сўнг, белгиланган вақт ичида яқин ҳудуддаги сервис отряди етиб келиб, пуллик асосда ўз хизматларини кўрсатади.\n- Сўнгги йилларда юртимизда томорқачилик ишларининг ривожланиши натижасида аҳолининг агрокимёҳимоя хизматига бўлган талаби ҳам ошиб бормоқда, - дейди вилоят “Агрокимёҳимоя” АЖ бош мутахассиси Ўктам Олмосов. – Жорий йилнинг ўтган уч ойи давомида мутахассисларимиз томонидан фақатгина аҳоли томорқаларининг ўзига 501,7 миллион сўмлик пуллик сервис хизматлари кўрсатилди. Мавжуд талабдан келиб чиққан ҳолда, бу борада алоҳида “Аъло хизмат” отрядлари ташкил этилиб, уларнинг моддий-техник базаси янада мустаҳкамланмоқда.\nХизмат сифатини тубдан ошириб бориш мақсадида “Аъло хизмат” сервис отрядлари “Ўзагрокимёҳимоя” АЖ томонидан 19 та уч ғилдиракли замонавий мотоцикл, 20 та махсус ишлов бериш қурилмаси (кариола), 87 та моторли қўл пуркагичи билан таъминланди.\nТадбирда таъкидланганидек, ҳар бир мотоцикл алоҳида битта сервис отряд гуруҳига биркитилади. Бир нафар тажрибали агроном, 2 нафар дезинфекцияловчидан иборат гуруҳ махсус асбоб-ускуналар ҳамда зарур кимёвий ва биологик воситалар билан таъминланади.\nШу куни “Аъло хизмат” сервис отрядларининг иш жараёнини акс эттирадиган ўқув-амалий кўргазмаси ташкил этилди.\n№045 (15426) 17.04.2018


Тобеъинларни таниш - Fitrat.uz\nБош саҳифа / Ислом тарихи / Тобеъинларни таниш\nAprel 26, 2018\tТобеъинларни танишda fikr bildirishni o'chirish 275 Кўришлар\nИстилоҳда эса, мусулмон ҳолида саҳобага учрашиб, мусулмон ҳолида вафот этган кишига “тобеъий” деб айтилади. Баъзилар эса, “у саҳобага ҳамроҳ бўлган кишидир”, деб таъриф беришган.\nБаъзилар эса, “Мўмин бўлган ҳолида Расулуллоҳ соллаллоҳу алайҳи васалламнинг саҳобалари билан суҳбатлашган киши тобеъиндир”, дейишган.\n“Тобеъинларни таниш” илмининг фойдаси жуда кўпдир. Инсон бу илмга беэътибор бўлса, саҳоба билан тобеъинни ва тобеъин билан табаъ тобеъинни ўртасини ажрата олмайди. Шунингдек, бу илмнинг фойдаларидан яна бири “муттасил ҳадис” билан “мурсал ҳадис” ни ажратиб олишдир.\nА) Уларнинг энг биринчи табақаси – Расулуллоҳ соллаллоҳу алайҳи васаллам жаннат башоратини берган ўнта саҳобаларга учрашган тобеъинлар бўлиб, бунга Қайс ибн Абу Ҳорим роҳимаҳуллоҳни мисол қилиш мумкин. У киши уларнинг барчасидан ҳадис эшитган ва ривоят қилган. Тобеъинлар орасида ундан бошқа бирорта тобеъин бу ўнта саҳобанинг ҳаммасидан ҳадис ривоят қилмаган.\nБ) Уларнинг энг охирги табақаси – Басра аҳлидан Анас ибн Молик розияллоҳу анҳуга, Мадина аҳлидан Соиб ибн Язийд ва Абдуллоҳ ибн Абу Авфо розияллоҳу анҳумоларга учрашган кишилардир. Бу саҳобалар энг охирги вафот этган саҳоба бўлишган.\nИлм китобларида кенг тарқаган тобеъинларнинг уч табақаси қуйидагилардир:\nЭнг аввал вафот этган тобеъин – Абу Зайд Маъмар ибн Язийд (30 ҳижрий санада ўлдирилган).\nЭнг охирги вафот этган тобеъин – Холф ибн Холийфа (180 ҳижрий санада вафот этган).\nМухозрам луғатда “хозрама” феълининг исми мафъули бўлиб, “икки даврда яшаган” деган маънони ифодалайди.\nИстилоҳда, у жоҳилият ва Расулуллоҳ соллаллоҳу алайҳи васаллам замонида ҳам яшаб, мусулмон бўлиб, у зотни кўрмаган ёки мушрик бўлган ҳолида у зотни кўрган бўлиб, кейинроқ мусулмон бўлган кишидир. Чунки мушрик ҳолида Расулуллоҳни кўришлиги эътиборга олинмайди.\nМухозрамлар ҳақида алоҳида китоблар ёзилмаган. Фақатгина Имом Муслим ибн Ҳажжож (261 ҳижрийда вафот этган) ва Имом Бурҳониддин Иброҳим ибн Муҳаммад ал-Аъжамий (841 ҳижрийда вафот этган) томонидан муҳозрамлар ҳақида алоҳида китоб ёзилгандир. Имом Муслимнинг бу китоби ҳақида Имом Нававий роҳимаҳуллоҳ Саҳиҳи Муслимга бўлган шарҳида унинг китобларини зикр қилиб, “Китабул мухозромийн” ни ҳам зикр қилган. Иброҳим ибн Муҳаммаднинг китоби “Тазкиротут толиби ал-муъаллама лиман юқолу аннаҳу мухозрам” номли бўлиб, у нашр қилингандир.\nМанбалар асосида Кўкалдош ўрта махсус ислом билим юрти мударриси Мадаминов Шокиржон таёрлади.\nАввалги Ҳабибуллоҳни севган Ҳабиб\nКейинги Имом Абу Ҳанифа раҳматуллоҳи алайҳининг иқтидорлари ва зукколикларидан ёрқин лавҳалар


Бош сахифа > Янгиликлар > БУРЧЛАРИМИЗНИ ҲАМ ЭСДАН ЧИҚАРИБ ҚУЙМАЙЛИК\nБУРЧЛАРИМИЗНИ ҲАМ ЭСДАН ЧИҚАРИБ ҚУЙМАЙЛИК\nНавоий шаҳридаги “Тинчлик” МФЙ фуқороларининг ҳудудда сув босими пастлиги бўйича қилган мурожаати шаҳар ҳокими М.Базаров бошчилигидаги ишчи гуруҳ томонидан ўрганилди.\nЎрганиш жараёнида ичимлик суви тармоқлари бутлиги, сув босими баландлиги, аммо фуқаролар томонидан ичимлик сувидан бошқа мақсадларда фойдаланиб келинаётганлиги аниқланди.\nТоза ичимлик сувини эҳтиёждан ташқари ишлатиш ва ҳуда-беҳудага оқизиб қўйиш каби ҳолатларнинг учраётгани ўта ачинарли ҳолдир. Айрим давлатларда тоза ичимлик суви олтинга тенг бўлиб турган, минглаб кишилар, ёш гўдаклар ичимлик суви танқислигидан азият чекаётган бир шароитда, сизу биз шундай буюк неъматнинг қадрига етмаслигимиз ношукрликдан бўлак нарса эмас. Ҳозирги пайтда жами 470 миллион киши сув тақчиллиги кескинлашган минтақаларда, 2,4 миллиард киши эса сув тозалаш қурилмалари ва дренаж тизими орзулигича қолаётган ўлкаларда яшайди. Сифатли ичимлик суви етишмаслигидан жаҳонда йилига ўн миллион киши касалланиб, нобуд бўлмоқда.


2022 йилнинг январь ойи боши ҳолатига кўра, Қозоғистонда сабзи захираси 200 минг тоннадан ортиқ экани аниқланди • EastFruit\nБош саҳифа › Янгиликлар › 2022 йилнинг январь ойи боши ҳолатига кўра, Қозоғистонда сабзи захираси 200 минг тоннадан ортиқ экани аниқланди\n2022 йилнинг январь ойи боши ҳолатига кўра, Қозоғистонда сабзи захираси 200 минг тоннадан ортиқ экани аниқланди\nМуаллиф: EastFruit 3 Фев 22 2 Фев 22 055\nҚозоғистон Республикасининг Картошка-сабзавот етиштирувчилар уюшмаси ўтказган захиралар бўйича ревизияга кўра, 2022 йилнинг 1 январь ҳолатига кўра, республикада 206,7 минг тонна сабзи бор.\nТуркистон вилоятида максимал захира – 85,6 минг тонна, Павлодарда – 56,5 минг тонна, Қарағандада эса 24,1 минг тоннадир. Шунингдек, Олмаота вилоятида – 11,3 минг тонна, Жамбилда – 7,6 минг тонна катта захиралар мавжуд. Олмаота шаҳрида сабзи ҳажми 5 минг тоннани, Қўстанай вилоятида 4,3 минг тоннани, Шимолий Қозоғистонда 3,3 минг тоннани ташкил этади, дея хабар бермоқда ElDala.kz.\nКартошка ва сабзавот етиштирувчилар уюшмаси йилига киши бошига 23 кг сабзи истеъмол қилиш ставкаларига асосланиб, Қозоғистонда январдан апрелга қадар (жанубий вилоятларда янги ҳосил олингунигача) 143 минг тонна сабзи кераклигини аниқлади.\nМаълумки, ўтган йил якунида идоралараро комиссия ушбу турдаги озиқ-овқат маҳсулотларининг баҳорги тақчиллигидан хавотирланиб, уларнинг экспортига уч ойлик таъқиқ жорий этишга қарор қилган эди. Хавотирга сабаб расмий статистиканинг бузилган маълумотлари бўлиб, улар асосида талаб ва таклиф мувозанатини объектив баҳолаб бўлмайди.\nШунингдек ўқинг: Қозоғистонда картошка ва сабзи экспортига қўйилган таъқиқ бекор қилинди\nОбъектив манзарани аниқлаш учун Уюшма ревизия ўтказди.\nУнинг натижасига кўра, картошка ва сабзи захираси нафақат ички бозорни таъминлаш учун етарли, балки салмоқли экспорт салоҳияти ҳам мавжуд экани аниқланди. Шундай қилиб, киши бошига ҳақиқий истеъмолдан келиб чиқиб, Уюшма янги ҳосил олингунига қадар картошканинг ортиқча миқдорини 195,8 минг тонна, сабзининг ортиқча миқдорини эса 63,1 минг тонна деб ҳисоблаган.\nИдоралараро комиссия шу маълумотлардан келиб чиқиб, 28 январь куни бўлиб ўтган йиғилишда 22 январь санасидан эътиборан, сабзи экспортига қўйилган таъқиқни тўлиқ бекор қилиш, картошка экспортига қўйилган таъқиқни эса квоталар билан алмаштириш тўғрисида қарор қабул қилди. Уч ойлик (1 февралдан 1 майга қадар) квота ҳажми 144 минг тонна қилиб белгиланди.


Мақолалар мазкур саъна бўйича сараланган: Четверг, 04 Февраль 2016\nПятница, 05 Февраль 2016 00:00\nС. С. Абдуллаевни тошкент вилояти ҳокими лавозимига тайинлаш тўғрисида\nА. Т. Усмоновни тошкент вилояти ҳокими лавозимидан озод этиш тўғрисида\nТошкент вилояти Кенгашининг навбатдан ташқари сессияси\nШу йил 4 февраль куни халқ депутатлари Тошкент вилояти Кенгашининг навбатдан ташқари сессияси бўлиб ўтди. Унда Ўзбекистон Республикаси Президенти Ислом Каримов нутқ сўзлади.\nҚатъият, ирода, фидойилик\nтуйғуларини ёшларимиз қалбида юксалтириш алоҳида аҳамиятга эга\nСўз санъати ва жамият\nАлишер Навоийнинг “Мажолис ун-нафоис” номли тазкирасининг энг диққатга сазовор хусусиятлари шундан иборатки, унда муаллиф сўз санъатини жамият, халқ хизматига йўналтириши, адабиётнинг чуқур мазмундорлиги ва юксак бадиийлиги учун кураши, уни шу асосда ривожлантириш учун ҳаракат қилиши кўзга ташланиб туради. Асарда Навоий замонасининг маданияти ўз ифодасини топган. Муаллиф адабиётга, уни баҳолашга ўз даврининг энг билимдон олими сифатида ёндашади.\nЙирик лойиҳа ижросига пухта ҳозирлик\nНаманган шаҳрида вилоятда барпо этилаётган Тўрақўрғон иссиқлик электр станцияси қурилиши лойиҳасига бағишланган халқаро тендеролди конференцияси ўтказилди.\n«Шарқ бозори» мўъжизалари\nПойтахтимизда “Шарқ бозори” кўргазма-ярмаркаси ташкил этилди. Унда ҳунарманд-усталар томонидан яратилган халқ амалий санъатининг нодир намуналари, либослар, миллий матолар, гиламлар, шунингдек, ҳар хил совғабоп буюмлар намойиш қилинди.\nЎзбекистон Республикаси Маданият ва спорт ишлари вазирлиги ташаббуси билан Ватанимиз мустақиллигининг 25 йиллиги олдидан пойтахтимиз театрлари жамоаларининг юртимиз бўйлаб ижодий сафарлари уюштирилмоқда.\nЯқинда Ўзбек Миллий академик драма театри актёрлари Қашқадарё вилоятининг Китоб, Яккабоғ, Қарши, Касби ҳамда Нишон туманларидаги маданият ва аҳоли дам олиш марказларида “Қирмизи олма” спектаклини намойиш этган эди. Куни кеча Ўзбек давлат драма театри жамоаси Жиззах вилоятига ташриф буюриб, “Отасининг қизи” асарини тақдим қилди.\n— Халқимиз ҳурмат-эътиборига сазовор бўлган санъаткорларнинг туманимизга ташрифи ҳамда улар ижросидаги спектаклларни томоша қилганимиздан мамнунмиз, — дейди Дўстлик туманида яшовчи М. Аҳроров. — Бу каби маданий тадбирлар чекка ҳудудларда янада кўпроқ ўтказилишини истардик.\nСпектакль вилоятнинг бошқа туманларида ҳам намойиш этилди.\nПедагог кадрлар тайёрлаш тизимини такомиллаштириш\nтаълим сифатини янада оширишнинг муҳим омилидир\nАниқ ташхис, самарали муолажа\nНишон туманидаги кўп тармоқли марказий поликлиникага ультратовуш аппаратлари, юрак, жигар, буйрак ва бошқа ички касалликларни аниқлашда қўлланиладиган замонавий ускуна ҳамда жиҳозлар келтирилди. Бу эса хасталикларга аниқ ва тезкор ташхис қўйиш баробарида беморларни самарали даволашда янги имкониятларни яратди.\n— Поликлиникамиз 250 қатновга мўлжалланган, — дейди туман тиббиёт бирлашмаси бошлиғи Икром Бозоров. — Бир миллиард сўмликдан зиёд реконструкция ишларидан сўнг муассасамиз янада чирой очиб, диагностика маркази, лаборатория ва физиотерапия бўлимларига эга бўлдик. Уларда ўрнатилган ускуналар тумандаги 130 мингдан зиёд аҳолига тиббий хизмат кўрсатиш сифатини янада яхшилаш имконини беради. Жорий йилда “Саломатлик — 3” лойиҳаси доирасида бу ерга янги рентген қурилмаси, бош мия ҳамда кўкрак қафаси касалликларини аниқловчи замонавий жиҳозлар келтирилиши режалаштирилган.\nТаъкидлаш жоизки, бугунги кунда вилоятда\n14 та кўп тармоқли марказий поликлиника фаолият юритмоқда.


Тошкент метрополитени Россиядан яна 14та таркиб харид қилади\nТошкент метрополитени Россиядан яна 14та поезд сотиб олади\nТошкент метрополитени Россиянинг "Метровагонмаш" заводидан яна 14та таркиб харид қилишни режалаштирган.\nТОШКЕНТ, 27 дек - Sputnik. Тошкент метрополитени янги йилда Россиянинг "Метровагонмаш" корхонасидан яна 14та таркиб харид қилишни режалаштирган. Бу ҳақида компания матбуот хизмати хабар қилмоқда. Ушбу муносабат билан, Тошкент метрополитени йўловчилар сони кўп бўлган вақтларда поездлар қатнови оралиқ интервалини қисқартирган. Хусусан: Ундан ташқари, ўтган давр мобайнида Россия Федерациясининг "Метровагонмаш" корхонаси томонидан ишлаб чиқарилган, умумий қиймати 91,3 миллион Евро бўлган 60 та вагондан иборат 15 та замонавий ҳаракат таркиби олиб келинган эди. Россия поездларини Ўзбекистонга етказиб бериш "ВЭБ.РФ" Россия давлат корпорцияси ва Росэксимбанкнинг кредитлари ва Ўзбекистон давлат бюджети маблағлари асосида амалга оширлмоқда.\nтошкент, метро, поезд қатнови, тошкент метрополитенининг сергели йўналиши\n11:26 27.12.2021 (янгиланди: 11:54 27.12.2021)\nТОШКЕНТ, 27 дек - Sputnik. Тошкент метрополитени янги йилда Россиянинг "Метровагонмаш" корхонасидан яна 14та таркиб харид қилишни режалаштирган. Бу ҳақида компания матбуот хизмати хабар қилмоқда.\nХабарда айтилишига кўра, Тошкентда метрополитенида 2021 йилда йўловчилар сони сезиларли даражада ошган. Хусусан, 2020 йил ҳисобида "Тошкент метрополитени"да кунлик йўловчи ташиш ўрта ҳисобда 250-300 мингни ташкил этган бўлса ҳозирги кунга келиб 380-420 минг йўловчини ташкил этмоқда.\nУшбу муносабат билан, Тошкент метрополитени йўловчилар сони кўп бўлган вақтларда поездлар қатнови оралиқ интервалини қисқартирган. Хусусан:\n"Чилонзор" йўналишида - 3 дақиқагача;\n"Ўзбекистон" йўналишида - 4 дақиқагача;\n"Юнусобод" йўналишида - 7 дақиқагача.\nУндан ташқари, ўтган давр мобайнида Россия Федерациясининг "Метровагонмаш" корхонаси томонидан ишлаб чиқарилган, умумий қиймати 91,3 миллион Евро бўлган 60 та вагондан иборат 15 та замонавий ҳаракат таркиби олиб келинган эди.\nРоссия поездларини Ўзбекистонга етказиб бериш "ВЭБ.РФ" Россия давлат корпорцияси ва Росэксимбанкнинг кредитлари ва Ўзбекистон давлат бюджети маблағлари асосида амалга оширлмоқда.


"Пошшохўжа" китоби, Абдулваҳҳобхўжа ўғли Пошшохўжа\nМаълумотга оид адабиёт, Бадиий адабиёт\nДавлат бадиий адабиёт нашриёти\n«Мифтоҳул-адл» («Одиллик калити») асари қадимий ўзбек адабиёти тарихида муҳим ўрин эгаллайди, у адабиёт ва тил ёдгорлиги сифатида жиддий диққатга сазовор бўлган асардир.\n«Мифтоҳул-адл» XVI асрда яратилган ва у «Гулзор» асарининг автори Пошшохўжа Абдулваҳҳобхўжа ўғли қаламига мансубдир. «Мифтоҳуладл»нинг муқаддимасидан маълум бўлишича, бу асар Шайбонийхоннинг ўғли шаҳзода Темурбекка бағишланган.\n«Гулзор»га киритилган ҳикоялар ҳар жиҳатдан «Мифтоҳўладл»нинг ҳикояларига тамомила мувофиқдир, уларни конкретлаштирадиган материаллардир.\n«Гулзор» Пошшохўжа Абдулваҳҳобхўжа томонидан 945/1538—39 йилларда ёзилиб, Ҳоким Қора Баҳодир Султон ибн Жонибекка бағишланган.\nБу маълумотларнинг барчаси «Гулзор»нинг муқаддимасида берилгаи. Муаллиф унда бу асарни ёзиб тугатган пайтида 60 ёшда эканлиги, Балҳ шаҳрида яшаганлиги ҳақида сўзлайди. Шарқ анъанаси бўйича, асарнинг охирига «Китобнинг сўнгги» деб қўйилади.\nЕтук файласуф олим ва моҳир таржимон (Тоҳир Карим ижодига бир назар)\nКуриный бульон для души. 101 история о женщинах, которая заставит вас снова влюбиться в жизнь\nЭверест чўққиси устида нонушта қилганим...


1. Мустақиллик неъматлари\n2. Ислом КАРИМОВ: “МАРРАНИ БАЛАНД ОЛИНГ!”\n3. НАМАНГАНЛИК ДИЛАФРЎЗНИНГ ДАРАЖАЛАРИ\n4. КОЛЛЕЖДАГИ БИР КУН ЙИЛГА ТАТИЙДИ\n5. ОСТОНА (Дилбар Ҳайдарова)\n7. Поп маънавий гулшани\n8. Ўзбекистон халқ шоири Ҳабиб Саъдулла ҳаёт бўлганида 75 ёшни қарши олар эди\n9. Она суратини чизиш орзусидаги рассом!\n10. АДАБИЁТНИНГ БОШ ҒОЯСИ. Қахрамонингизни ота-онангиздек, ўғил-қизингиздек кўринг\n11. ОИЛА НЕГА БУЗИЛАДИ?\nАёл ва эркакка оиланинг бузилиш таъсири қуйидагича бўлиши мумкин:\n13. ТУРМУШГА ТАЙЁРМИСИЗ, ҚИЗЛАР?\n14. Имтиҳон арафасидаги аччиқ гап: "Овора бўлиб бориб юрманг!"


Чўчқа гриппи ҳақида гапириш тақиқланди\n05 декабр 2021, Тошкент вақти: 06:58\nНорасмий манбаларга кўра¸ Ўзбекистонда беморларнинг чўчқа гриппига чалинган-чалинмаганини аниқловчи махсус қон анализи ўтказишга ҳам рухсат берилмаëтир.\nДунë бўйлаб чўчқа гриппи эпидемияси авж олиб бораëтган¸ Қозоғистон ва Қирғизистон ҳукуматлари бу борадаги вазиятдан хавотир билдириб турган бир пайтда¸ Ўзбекистон расмийлари мамлакатда чўчқа гриппи йўқ¸ дейишдан тўхтамаëтирлар.\nЎзбекистонда А/H1N1 вирусига оид эпидемиологик вазият “кўнгилдагидек” қолмоқда, дейилади Ўзбекистон Бош санитар врачи Бахтиёр Ниёзматовнинг ёзма баёнотида.\nЎзбекистон Соғлиқни сақлаш вазири ўринбосари Ниёзматовнинг баёноти баъзи ахборот воситалари Ўзбекистонда чўчқа гриппининг дастлабки ҳоллари қайд этилганини хабар қилганига жавобан эълон қилинди.\nБаёнотда айтилишича, ҳукумат “касалликни Ўзбекистонга киритмаслик масаласига алоҳида эътибор қаратмоқда.”\nАйни пайтда, Би-Би-Си, www.uznews.net , www.uzmetronom.com каби ахборот воситалари Ўзбекистонда бир неча кишида чўчқа гриппи қайд этилганини хабар қилди.\nwww.uznews.net интернет нашри Тошкентдаги манбаларга таяниб, Республика шошилинч тиббий ёрдам марказида бир ҳафта ичида чўчқа гриппидан етти киши нобуд бўлганини маълум қилди.\nШошилинч тиббий ёрдам маркази директори Абдуҳаким Ҳожибоев Озодлик радиоси билан қисқа суҳбатда бу хабарни инкор қилиб, барча маълумотлар учун Соғлиқни сақлаш вазирлигига мурожаат қилишимизни маслаҳат берди.\n23 ноябр куни Би-Би-Си Ўзбекистон Соғлиқни сақлаш вазирлигининг H1N1 вируси олдини олиш бўйича комиссия раҳбари Боқижон Маткаримовга таяниб, Республика шошилинч тиббий марказига чўчқа гриппига чалинганлик гумони билан уч киши ётқизилганини хабар қилди.\nБоқижон Маткаримов, 24 ноябр куни Озодлик радиоси билан суҳбатда Би-Би-Сига айтган гапларини инкор қилди ва матбуотга H1N1 вирусига оид вазият ҳақида маълумот бермаслигини айтиб, телефон гўшагини қўйиб қўйди.\nТошкентдаги республика клиникаларидан бирининг врачи Озодлик радиоси билан микрофонсиз суҳбатда, мамлакатда чўчқа гриппи ҳолатлари аниқланганининг бор гап эканини айтди. Маълум сабабларга кўра овози ва шахси ошкор қилинмаслигини сўраган суҳбатдошимизнинг айтишича, шошилинч тиббий ёрдам марказида етти киши эмас, балки икки бемор грипп касаллигидан нобуд бўлган. “Уларнинг ўлимига қайси вирус, яъни H1N1 вируси сабаб бўлганми, йўқми текширилмоқда”, деди шифокор.\nСўзида давом этаркан суҳбатдошимиз, “Шу кунларда Тошкентда грипп касаллиги эпидемияга айланиб бўлди, лекин Соғлиқни сақлаш вазирлиги негадир, авж олган грипп айнан қайси вирус эканига оид маълумотларни яширмоқда. Қўшни давлатлар ўзларида чўчқа гриппи қайд этилганини расман эълон қилганига анча бўлди. Ўзбекистон ёпиқ давлат эмаску, бизда ҳам одамлар чўчқа гриппига чалинаётганига шубҳа бўлиши мумкин эмас. Қозоғистон билан чегаранинг ёпилгани сабаби ҳам шунда”, дейди.\nУнинг айтишича, кўпчилик шифокорлар, авж олган грипп H1N1 вируси билан боғлиқлигини гумон қилаётганига қарамасдан, шифохона ва поликлиникаларга келаётган беморларга оддий шамоллаш ташхиси қўйилсин, деган оғзаки кўрсатма берилган.\nТошкендаги поликлиникалардан бирининг ўзини таништирмаган ходими ҳам келаётган беморларга “нафас йўллари ўткир инфекцияси” ташхиси қўйилаётганини тасдиқлади.\n- Грипп полний қўйишаяпти. Кўпроқ ОРИ қўйишаяпти.\nОзодлик: Ўткир нафас йўллари инфекцияси-а?\n- Ҳа¸ дейди Тошкендаги поликлиникалардан бирининг ўзини таништирмаган ходими.\nПойтахтдаги яна бир поликлиника врачи билан суҳбатдан ҳам, тиббиёт ходимларига грипп ҳақида “оғиз очмаслик” кўрсатмаси берилганини пайқаса бўлади.\n- ОРИ и соответствуюший фарингит¸ лорингит¸ бранхит. Биз аниқ грипплигини аниқламасак¸ шунақа анализлар билан нима қилаяпмиз. Сыворотка қиламиз¸ с того как обследование ўтади¸ ўшандан кейин грипп аниқ бўлса¸ қўйишимиз мумкин. Ҳозирча ОРИ қўяяпмиз¸ дейди пойтахтдаги яна бир поликлиника врачи.\nСуҳбатдошимиз ишлайдиган поликлиника қарийб 20 минглик аҳолига хизмат қилади. Унинг айтишича, кунига 30 нафардан ортиқ бемор тиббиёт муассасига мурожаат қилмоқда.\n- Беморларда суяк қақшаш, тумов, тўхтовсиз йўталиш ва иситманинг 38-39 даражага кўтарилиши каби касаллик аломатлари кузатилмоқда. Кунига 15-16 нафар катта ёшдаги ва шунча болалар поликлиникага келмоқда. Бундан ташқари¸ беморлар шифокорларни уйга ҳам чақирмоқда. Бизга мурожаат қилган беморларни текширувдан ўтказиш жараёнида уларни уч кун давомида уй шароитида кузатмоқдамиз, лаборатория хизматини йўлга қўйдик, керакли анализларни олмоқдамиз. Агар гриппга оид тахминлар тасдиқланмаса, нафас йўллари ўткир инфекцияси ташхисини қўймоқдамиз. Агар гумонларимиз тасдиқланса, уларни касалхонага ётқизмоқдамиз. Ҳозирча касалхоналарга ётқизилган беморлар деярли йўқ. Фақат бугун иситмаси уч кун давомида тушмаётганлиги боис бир болани ётқизишга мажбур бўлдик, дейди тошкентлик шифокор.\nАйни пайтда, Тошкентда аҳоли орасида чўчқа гриппига оид хавотирлар кўпчиликни саросимага солиб қўйганини айтади ўзини Роҳила опа, деб таништирган суҳбатдошимиз.\n- Ҳозир аптекаларга борсангиз¸ аптекаларимиз кечаси 12 гача¸ почти кечаси билан ишлашаяпти. Очеред кўпда. Ҳамма фақат шунақа. Кейин 11 яшар қизимни детскийга олиб бордим. Детскийда учта детский врач қабул қилаяпти. Биринчи ëрдам бепул. Ўша ерда аëллар билан гаплашдикда. Уларнинг болалари кичикроқ экан. Ҳаттоки тўрт-беш ойлик болалари бор. Тутқаноқ тутаяпти эканда болаларни. Температураси шунчалик баландлигиданда¸ дейди Роҳила опа.\nКўчаларда кўпчилик тиббий ниқоб тақиб олганини кўриш мумкин, дейди тўрт фарзанднинг онаси Роҳила опа.\n- Мана ўзимиз ҳам тақаяпмиз маска. Тақиб юрибмиз энди. Болалар ҳам тақаяпти. Метрода ҳам¸ ҳамма жойда. Ҳамма энди ўзининг соғлиғи учун қайғурадию. Ошхонада¸ биозорда¸ дўконда ҳамма маска тақиб олган. Шунақа аҳвол¸ дейди Роҳила опа.\nСўзида давом этаркан суҳбатдошимиз, фарзандларининг ҳаммаси касал бўлгани ва улардан бири касалхонага ётқизилганини айтди.\n- Жума куни бошланди. Жума кунидан душанба кунигача болам роса қийналдида. Симптомлари оғир экан гриппнинг. Температура жуда баланд. Ҳаддан ташқари кўп терлайди. Бола шундоқ терга ботиб қолади. Иситма 39¸ 39¸5 дан тушмади уч кун давомида. Жуда қўрқдим. Бош оғриғи кучли. Биринчи бошлаш нимаси буйрагимда оғриқ деди. Ўқишдан келиб¸ “Буйрагим оғрияпти” деди. Кейин “баданларим қақшади” деди. Шу билан бошландида. Кеча ëтқизган эдик. Биринчи капелница қўйиб¸ уколлар антибиотиклар қилишди. Бугунга анча яхши. Уч кун давомида оғизларига¸ ҳамма жойларига яра чиқиб кетди. Тиллари¸ ҳаммаси оппоқ бўлиб¸ овқат ея олмай қолди. Ҳаттоки аталага ўхшатиб овқат пишириб бердим. Кечаси тез ëрдам чақирсак¸ телефон кўтаришадию¸ қўйиб қўйишаяпти. Мажбур ўзим¸ ҳали ҳам укол қилишни биламан¸ биринчи ëрдам кўрсатдим. Чой¸ лимон чой¸ малина чой билан ушлаб турдимда уч кун. Душанба куни ëтқиздим. Худога шукур¸ кечадан бери анча енгил¸ дейди Роҳила опа.\nРоҳила опанинг касалхонадаги ўғли Рустамжон билан ҳам суҳбатлашдик.\nРустамжон: Ҳамма жойда грипп тарқалиб кетдию. Шунинг учун почти ҳамма автобусларда ҳам маска тақиб юрибди.\nОзодлик: Ҳозир одамлар автобусда ҳам маска тақиб юришибдими?\nРустамжон: Ҳа¸ ҳамма жойда. Температура тушмайдиган грипп чиқиб кетди.\nОзодлик: Чўчқа гриппи деган гаплар йўқми?\nРустамжон: Асосий нарса чўчқа гриппида. Ўзи ҳозир туберкулоз касали ҳам кўпаймоқда. Ўпка касал борку. Бизнинг коллеждан туберкулоз касалига учраган учта талаба чиқди. Ўзимнинг гуруҳимдан битта қиз чиқди. Кейин шунга “ҳамманг бориб ўпкаларингни рентгенга туширинглар” деди. Ҳар хил касалликлар кўпайиб¸ кейин чўчқа гриппи келди. Ҳозир болаларнинг анчагинаси ўқишга ҳам келмай қўйибди. Чўчқа гриппининг дастидан болалар ўқишдан ҳам қолиб кетаяпти.\nОзодлик: Чўчқа гриппилигини қаердан билишаяпти? Айтишаяптими шуни докторлар?\nРустамжон: Аниқ нима қўйиб бериша олмаяпти. Бу қанақа грипп тури эканлигини айтиб бера олишмаяпти. Бизнинг докторларимиз чўчқа гриппи ëки бошқа грипп эканлигини ҳам аниқ айтиб бериша олмаяпти.\nОзодлик: Чўчқа гриппи деган гап қаердан чиқди?\nРустамжон: Чўчқа гриппини реклама қилишди телевизорда. Маска тақиб юринглар¸ чўчқа гриппи кириб келаяпти¸ дегандай гап айтилдида.\nОзодлик: Олдини олишни айтгандир.\n- Олдини олиш гапи бўлдию¸ лекин ҳеч қанақа эмлаш бўлмади, дейди Рустамжон.\nАйни пайтда, Ўзбекистон вилоятларидан олинган норасмий маълумотларга кўра, шу кунларда вилоятларда ҳам кўпчилик касалланган, лекин беморларнинг “нафас йўллари шамоллаши”, деб айтилаётган касалликка қайси вирус сабаб бўлгани ноаниқ қолмоқда.\nЎзбекистон Соғлиқни сақлаш вазирлиги сешанба куни тарқатган баёнотда чўчқа гриппини Ўзбекистонга киритмаслик учун барча чоралар кўрилаётгани айтилади. H1N1 вирусининг олдини олиш бўйича радио ва телевидениеда дастурлар тайёрланаётгани ҳамда газеталарда мақолалар эълон қилинаётгани ҳам таъкидланади.\nОзодлик радиоси билан микрофонсиз суҳбатга рози бўлган тошкентлик врач эса, Соғлиқни сақлаш вазирлиги мамлакатда эпидемия тусини олган касалликнинг асл сабабларини яширишга уринаётганига шубҳа қилмайди ва “яширишнинг нима кераги бор, бу вазиятни янада кескинлаштириб, одамлар орасида ваҳиманинг кучайишига сабаб бўлишини тушунишмайдими?”, дейди.\nАйни пайтда, Жаҳон Соғлиқни Сақлаш Ташкилоти мутасаддиси Ўзбекистон ҳукуматидан H1N1 вирусига оид маълумотлар олинмагани ва шу сабабдан вазиятни изоҳлай олмаслигини таъкидлади.


Рўзага доир масалалар » Категориялар » Барча мавзулар » Саҳифа : 2\nУмумий сони: 132\nРамазон кечалари (6) “Рўза аҳкомлари”\nУшбу суҳбатда қуйидаги мавзулар баён қилинади: - Савм ва Рамазон калималарининг маънолари; - Рамазон рўзасининг ҳукми ва далиллари; - Рўза тутиш кимларга фарз? - Рўзанинг фарзлиги қачондан бошланади? - Рўзанинг суннат ва мустаҳаблари; - Рўзанинг макруҳлари.\nУшбу маъруза қуйидаги мавзуларни ўз ичига олади: – Рамазон рўзасига тааллуқли аҳкомлар: – Рамазон ҳилолини кўриш; – Рамазон рўзасига ният қилиш кайфияти; – Сафарда рўза тутиш ҳукми; – Қариялар ва беморларнинг рўзаси; – Ҳайз ва нифосдаги аёлларнинг рўзасининг ҳукми; – Ҳомиладор ва эмизикли аёлларнинг рўзасининг ҳукми; 2- – Рўзани бузадиган амаллар: Қасддан ейиш ва ичиш, озиқлантирувчи уколларни олиш,Рамазон кундузида аёли билан яқинлик қилиш, ҳайз ва нифос; – Рўзани бузмайдиган амаллар: Жунуб бўлиш, шаҳватсиз аёлини ўпиш, ғусл қилиши, таомнинг таъмини татиб кўриш, мисвок ишлатиш, сўлакни ютиш, кўз ва қулоқ томчи дориларини қўллаш, тиш қонаши, бурун қонаши;\nУшбу маъруза қуйидаги мавзуларни ўз ичига олади: – Оллоҳ таоло одам боласининг ҳамма амали ўзи учун, фақат рўза Мен учундир ва унинг мукофотини Ўзим берурман, ҳадисининг шарҳи; – Рўзадор кишининг одоби; – Рўзанинг ҳукмлари;\nУшбу маъруза қуйидаги мавзуларни ўз ичига олади: – Шаъбон ойининг фазилати; – Бақара сураси 183-оятининг шарҳи; – Рамазонда рўза тутмаган одамнинг ҳукми; – Рўзага тааллуқли ҳукмлар;\nИслом рукнларининг тўртинчи рукни: Рамазон ойи рўзаси\nТаҳрир : Муҳаммад Абдурауф\nИслом рукнларининг тўртинчи рукни: Рамазон ойи рўзаси: рўзанинг аҳамиятини баён қилувчи мухтасар мақола.\nТаржима : Муҳаммад Ийсо Ғорсия Таҳрир : Анас Амр Қубайдо\nИслом рукнларининг тўртинчи рукни: Рамазон ойи рўзаси: рўза исломнинг тўртинчи рукни эканлигини баён қилувчи мухтасар мақола.\nҲилолни кўриниш масаласи\nБу мақола рамазон ойининг ҳилолини кўриниш масаласи тўғрисида\nФатво берувчи : Доимий илмий иш, фатво ва даъват ишлари ижроий қўмитаси Таржима : Муҳаммад Муслим Шаҳин الناشر : Риёз шаҳри Рабва маҳалласи диний тарғибот идораси\nМуаллиф : Ибн Кавий Каттий Таҳрир : Абдураҳмон Салоҳий\nФатво берувчи : Доимий илмий иш, фатво ва даъват ишлари ижроий қўмитаси Таржима : Муҳаммад Ийсо Ғорсия الناشر : Риёз шаҳри Рабва маҳалласи диний тарғибот идораси\nШайх Муҳаммад Солиҳ Мунжид жавоби.\nАёл киши рамазоннинг қазосини 1-тутадими ёки шавволнинг олти кунлик рўзасиними?\nФатво берувчи : Муҳаммад Солиҳ Ал-Мунажжид Таржима : Муҳаммад Ийсо Ғорсия الناشر : Риёз шаҳри Рабва маҳалласи диний тарғибот идораси


Байден АҚШ томонидан тасдиқланган 20 миллион дозадаги вакциналарни бошқа мамлакатларга юборади\nАҚШ президенти Жо Байден июнь охиригача бошқа мамлакатларга камида 20 миллион дозада CОВИД-19 вакцинасини юборишини маълум қилди.\nPfizer/BioNTech, Moderna ва Johnson & Johnson вакциналари бошқа мамлакатларга юборилади, деди Байден. Шундай қилиб, Қўшма Штатлар биринчи марта мамлакатда фойдаланиш учун тасдиқланган вакциналарни баҳам кўради, деб хабар беради Америка Овози.\nАстраЗенеcа вакцинасининг 60 миллион дозасини жўнатишни аллақачон режалаштирган, у ҳали АҚШ регуляторлари томонидан тасдиқланмаган.\n«Иккинчи Жаҳон уруши пайтида Америка демократиянинг арсенали бўлганидек, COVID-19 пандемиясига қарши курашда ҳам бизнинг мамлакатимиз вакцинанинг арсеналига айланади», деди Байден.\nБайденнинг таъкидлашича, ҳеч бир давлат вакцинани АҚШчалик хорижга юбормайди.\nДушанба куни эрталабгача янгиланган федерал маълумотларга кўра, Қўшма Штатларда 272 миллиондан ортиқ дозада COVID-19 вакциналари қўлланилди ва 340 миллиондан кўпроғи тарқатилди.\nАҚШнинг катталар аҳолисининг қарийб 60 фоизи камида битта вакцинани қабул қилишди, бу Бразилия ва Ҳиндистон каби кўплаб мамлакатларга қараганда анча юқори, қўшимча дозаларга эҳтиёж жуда юқори ва бу ҳолатлар кўпаймоқда.\nБайден азалдан Америка вакциналарини бошқа мамлакатлар билан бўлишишга чақирилган, аммо у аввал АҚШ пандемияси назорат остига олиниши кераклигини таъкидлади.\nАввалроқ, UNICEF раҳбари Ҳенриетта Форе G7 мамлакатлари ва Европа Иттифоқига COVAX вакциналари алмашинуви схемаси доирасида камбағал мамлакатларга коронавирусга қарши вакциналар беришни сўраган эди. Унинг сўзларига кўра, ортиқча дозаларни бериш «бу зарур чоралар ва бошқа мамлакатлар ҳозирда бунга муҳтож».


ТУМАН МИҚЁСИДА ҚАНДАЙ ЖАВОБ ТАЙЁРЛАНГАН БЎЛСА, - Ўзбекистон овози газетаси\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Ички ишлар вазирлиги томонидан «Ички ишлар органларининг фуқаролар мурожаатлари билан ишлаш фаолияти тўғрисида» мавзуида матбуот анжумани ўтказилди. Тадбирда вазирликнинг Ташкилий департаменти мурожаатлар билан ишлаш бошқармаси раҳбарияти ва масъул ходимлари иштирок этди.\n– Жорий йилнинг 10 ойи давомида вазирлик таркибий ва ҳудудий бўлинмаларига Ўзбекистон Республикаси Президентининг Виртуал ва Халқ қабулхоналари орқали жами 79 минг 775 мурожаат келиб тушган бўлиб, уларнинг 76 фоизи қаноатлантирилди, яъни 19 минг 21 нафар шахснинг ҳуқуқлари тикланишига эришилди, — дейди Ички ишлар вазирлиги Ташкилий департаментининг мурожаатлар билан ишлаш бошқармаси бошлиғи, подполковник Озодбек Жўрабоев. — Аҳолининг мавжуд долзарб муаммоларини ўрганиш мақсадида мамлакатимизнинг энг олис, чекка, ижтимоий-иқтисодий ривожланиш даражаси паст бўлган, тоғли ҳамда чегара ҳудудларида жойлашган аҳоли пунктларида вазирлик раҳбарияти томонидан сайёр қабуллар ўтказилди. Мазкур тадбирларда фуқаролардан 7 минг 296 та мурожаат қабул қилинган. Уларнинг 38,2 фоизи ижобий ҳал этилган бўлиб, 17,5 фоизи қонуний ҳал этиш чораларини кўриш учун тегишли вазирлик ва идораларга юборилган.\nШунингдек, ушбу тадбирда журналистларнинг қуйидаги саволларига ҳам батафсил жавоблар олинди.\n— Жорий йилнинг 10 ойи давомида мурожаатларнинг 76 фоизи қаноатлантирилган, деб айтдингиз, ушбу мурожаатларда қандай муаммоли масалалар кўтарилган?\n— Мазкур мурожаатлар асосан Ўзбекистон Республикаси фуқаролигини қабул қилиш, суриштирув, терговга қадар текширув ва тергов ҳаракатлари ҳамда ички ишлар органларига хизматга қабул қилиниши тартибига доир. Масалан, фуқароликни қабул қилиш борасидаги мурожаатлар юзасидан фуқаролиги бўлмаган шахсларни Ўзбекистон Республикаси фуқаролигини қабул қилиш бўйича ҳужжатлари расмийлаштирилиб, тегишли идораларга юбориш тартибида ҳал этилади, фуқаролик паспортлари расмийлаштирилади. Шунингдек, суриштирув, терговга қадар текширув ва тергов ҳаракатлари масалаларига доир мурожаатлар бўйича тергов ҳаракатлари қайта тикланиб, процессуал қарорлар қабул қилинади.\n— Мурожаатлар бўйича туман миқёсида қандай жавоб тайёрланган бўлса, юқори турувчи органлар томонидан ҳам бир хил жавоб бериш ҳолатлари кузатилмоқда. Ушбу бир хилликдан қочиш ва фуқаронинг мурожаати бўйича уларни тўлиқ қаноатлантириш борасида қандай ишлар қилиняпти?\n— Вазирлик тизимида фақат бевосита туман, шаҳарларда ҳал этилиши лозим бўлган мурожаатларгина кўриб чиқиш учун қуйи тизимга юборилиши мумкин. Тартибга кўра, юқори турувчи ички ишлар органлари томонидан мавжуд ҳужжатлар билан биргаликда ариза муаллифи иштирокида эътибор қаратилган масала ўрганилиб, фуқарога ҳудудий ички ишлар органлари томонидан қабул қилинган қарорнинг мазмун-моҳияти амалдаги қонун ҳужжатларидан ҳаволалар келтирилган ҳолда тушунтирилиб, қонуний қарор қабул қилиниши таъминланади.\n— Туман даражасида ҳал қилинмаган мурожаатлар бўйича вазирлик марказий аппаратига такроран мурожаат қилиш ҳолатлари кузатиладими?\n— Ҳақиқатан ҳам, туман даражасида ҳал қилинмаган мурожаатлар бўйича вазирлик марказий аппаратига такрорий мурожаатлар келиб тушиши кузатилмоқда. Мазкур ҳолатларда такрорий мурожаатлар вазирлик марказий аппарати ходимлари томонидан ҳам кўриб чиқилиши йўлга қўйилган. Хусусан, жорий йилнинг ўтган даври мобайнида вазирлик таркибий ва ҳудудий бўлинмаларига келиб тушган мурожаатларнинг 14 фоизи айнан вазирлик таркибий бўлинмалари томонидан кўриб чиқилиши таъминланган.\n— Ноҳақ ишдан бўшатилган ёки бошқа сабабларга кўра собиқ ички ишлар органлари ходимлари мурожаат қилганда қандай йўл тутилади? Айбсиз вазифасидан четлатилганлар хизматга тикланиши мумкинми?\n— Собиқ ички ишлар органлари сафида хизмат қилган ходимларнинг ички ишлар органлари хизматига қайта тиклаш масаласидаги мурожаатларини ўрганиш тартиби мавжуд. Уларни хизматдан бўшатилишига сабаб бўлган ҳолатлар батафсил ўрганиб борилиши амалиёти йўлга қўйилган. Шу билан бирга, ҳозиргача турли сабаблар билан асоссиз жавобгарликка тортилган, деб топилиб, улар бўйича оқлов ҳукмлари чиқарилган ва ҳозирги вақтда ички ишлар органлари олдига қўйилган вазифаларни бажара олиши мумкин деб ҳисобланган собиқ ходимларнинг 200 нафарга яқини ички ишлар органлари хизматига қайта тикланди.\n— «Ашаддий мурожаатчилар»га қандай муносабатда бўлинади? Улар тоифага ажратилганми ва ушбу турдаги мурожаатчиларнинг мурожаатлари қандай тартибда ҳал этилади?\n— Ички ишлар органларида фуқаролар мурожаатларининг кўриб чиқилишида мурожаат этган фуқаролар ҳеч қандай тоифага ажратилмайди, уларнинг барча мурожаатлари кўриб чиқилиши таъминланади. Чунки, ҳар бир такрорий мурожаатда янги важлар келтирилган бўлиши мумкин. Шу боис барча турдаги мурожаатлар қонун ҳужжатларида белгиланган тартибда кўриб чиқилиб, қонуний ҳал қилинади.\n— Ички ишлар органлари ходимлари томонидан вояга етмаган шахсларни сўроқ қилинишига йўл қўйиладими?\n— Ўзбекистон Республикаси Жиноят-процессуал кодексига мувофиқ, ички ишлар органларининг терговчи ва суриштирувчиларига жиноят ишини юритиш давомида вояга етмаганларни процесс иштирокчиси сифатида сўроқ қилиш ваколати берилган. Ўзбекистон Республикаси Жиноят-процессуал кодексининг 121-моддасига асосан, ўн олти ёшгача бўлган гувоҳ ёки жабрланувчини сўроқ қилиш қонуний вакили ёки катта ёшдаги яқин қариндоши, педагог ёки жабрланувчининг вакили иштирокида уларнинг розилиги билан ўтказилади. Шунингдек, Жиноят-процессуал кодексининг 554-моддасига мувофиқ, вояга етмаган айбланувчини сўроқ қилишда суриштирувчи ёки терговчининг ихтиёрига кўра, педагог ёки психолог ҳам иштирок этиши мумкин. Бундан ташқари, вояга етмаганларнинг жиноятлари ҳақидаги ишни юритишда қонуний вакилнинг қатнашиши шартлиги белгиланган.\n— Тергов ҳаракатлари жараёнида камчиликларга йўл қўйилгани аниқланса, ходимларга нисбатан қандай процессуал ҳаракатлар амалга оширилади?\n— Ички ишлар органлари ходимлари томонидан хизмат вазифасини лозим даражада бажарилмаганлиги ҳолатлари тергов давомида аниқланган тақдирда, ушбу юзасидан тегишли хизмат текширувлари ўтказилиб, ҳар бир ходимнинг хатти-ҳаракатларига қонуний баҳо берилиши таъминланади.\nШунингдек, матбуот анжумани давомида яна қатор саволларга жавоб олинди.


ЎзА - Спортчи қизларга байрам совғаси\n03.03.2017 20:34 Чоп этиш версияси\nОқдарё туманидаги болалар ва ўсмирлар спорт мактабида ташкил этилган шундай тадбирда мамлакатимизда болалар спортини ривожлантириш борасида кенг кўлами ишлар амалга оширилаётгани таъкидланди. Биринчи Президентимиз ташаббуси билан ташкил этилган Ўзбекистон Болалар спортини ривожлантириш жамғармаси маблағлари ҳисобидан юртимизда муҳташам спорт иншоотлари бунёд этилиб, замонавий жиҳозланмоқда. Умумтаълим мактаблари, ўрта махсус, касб-ҳунар таълими муассасалари ўқувчилари ва олий ўқув юртлари талабалари ўртасида уч босқичли спорт мусобақалари ўтказиш изчил йўлга қўйилди.\nПрезидентимиз Шавкат Мирзиёевнинг жорий йил 15 февралдаги “Маданият ва спорт соҳасида бошқарув тизимини янада такомиллаштириш чора-тадбирлари тўғрисида”ги фармони ва унинг ижросини таъминлаш мақсадида қабул қилинган қарорлар бу борадаги ишлар кўламини янада кенгайтиришга қаратилган.\n– Бу йил байрам арафасида туманимиз бўйича 600 га яқин спортчи қизларга маҳаллий ишлаб чиқарувчилар томонидан тайёрланган спорт кийимлари тарқатилди, – дейди Ўзбекистон Болалар спортини ривожлантириш жамғармаси Оқдарё тумани вакили Ёрқинбек Холбоев. – Бундай юксак эътибор спортчи қизлар ва ота-оналарнинг спортга қизиқишини янада оширишга хизмат қилмоқда.\nБежирим спорт кийимлари билан тақдирланган спортчи қизлар ўз қувонч ва миннатдорлигини кўргазмали чиқишлари ва бадиий дастурлар орқали намоён этди.\nТадбирда тумандан етишиб чиққан мамлакат ва халқаро мусобақалар ғолиблари, чемпионлар спортдаги муваффақиятлари ҳақида гапириб берди.\nЎзбекистон Болалар спортини ривожлантириш жамғармаси Самарқанд вилояти филиали маълумотига кўра, Халқаро хотин-қизлар байрами арафасида 17 минг 300 нафар қизга миллий қадриятларимиз ва замонавий мода йўналишларига мос спорт либослари совға қилинади.


Qalampir.uz | Афсонавий спортчи Лина Черязова вафот этди\nАфсонавий спортчи Лина Черязова вафот этди\nСпорт\t25 Март 20:20 5202\n23 март куни совет ва ўзбек спортчиси Лина Черязова 51 ёшида Россиянинг Новосибирск шаҳрида касалликдан вафот этди.\nЛена Черязова ўзбек спорти тарихида илк бор 1994 йилда Қишки Олимпия ўйинларининг олтин медали соҳибаси бўлган эди. Эътиборлиси бу олтин медал ҳали-ҳануз ўзбек спортчилари учун ягона бўлиб турибди. Бундан ташқари, Черязова 1993 йилда жаҳон чемпиони, 1990 ва 1991 йилларда собиқ Совет Иттифоқи чемпиони бўлган.\n1994 йилда 25 ёшли Лина Черязова АҚШнинг Лейк-Плэсид шаҳрида машғулот ўтказиш жараёнида жуда оғир жароҳатга йўлиққан эди. У тепаликдан тушаётган пайтда боши билан йиқилган ва икки ҳафта давомида комада қолиб кетган.\nЛина бу жароҳатдан сўнг нафақат тикланиб қайтди, балки катта спортга ҳам қайтишга муваффақ бўлди. Кейинчалик спортчи катта ғалабаларга эришмаган бўлсада, яна бир бор Қишки Олимпия ўйинларида қатнашди. 1998 йилги нуфузли мусобақада у 13 ўринни қўлга киритган эди. Шу мусобақадан сўнг у катта спортни тарк этди.\n1999 йилда Лина Черязова она томонидан Ватани Новосибирскка қайтиб кетган эди. Оғир жароҳатдан кейин у, ҳатто, яхши ишлай олмади. Спортдан кетгач, Лена умрининг сўнгги дамларини қашшоқликда ўтказган.


ЎзА - Янги тузилган қўмита, баҳсга сабаб бўлган парламент сўрови\n15.03.2019 17:54 Чоп этиш версияси\n– Бугун нафақат парламентимиз, балки мамлакатимиз ижтимоий-сиёсий, ҳуқуқий ҳаётида муҳим тарихий кунлардан бири сифатида тарихга муҳрланадиган бўлди, – дейди Олий Мажлис Қонунчилик палатаси депутати Мухтабар Ҳусанова. – Сабаби, парламентимиз қуйи палатасида муҳим тузилма – коррупцияга қарши курашиш бўйича янги қўмита ташкил этилди. Дарҳақиқат, ҳозирда мамлакатимизда инсоннинг ҳуқуқ ва манфаатларини таъминлаш, иқтисодиётни ривожлантириш, умуман, барча соҳадаги ислоҳотларни рўёбга чиқариш учун, биринчи навбатда, тараққиёт кушандаси ҳисобланган коррупцияга буткул чек қўйиш талаб этилади. Шу маънода, коррупцияга қарши курашиш масаласига ҳуқуқни муҳофаза қилувчи идоралар билан бир қаторда, парламент даражасида эътибор қаратилиши бундай жирканч иллатга муросасиз бўлишда, таъсирчан парламент ва жамоатчилик назоратини ўрнатишда муҳим аҳамият касб этади. Давлатимиз раҳбари бу иллатга қарши курашиш маркази Парламентда бўлиши керак, деган маънода қўмита тузилишини таклиф этдилар. Демак, биз – депутатлар бу ҳаракатлар тизимида ибрат бўлишимиз керак. Шу маънода, энг диққатга сазовор ишимиз шундаки, палатада энди ҳар қандай ҳаволаки нормалардан холи бўлган, тўғридан-тўғри ишлайдиган қонунлар қабул қилина бошлайди. Бу эса турли идоравий манфаатлар қамраб олинган, коррупцияга олиб келувчи ҳужжатларга барҳам бериши аниқ.


“Саҳобаларнинг фазли борасида юз оят” туркумидан 9-оят — KUKALDOSH.UZ\n﴿ وَاصْبِرْ نَفْسَكَ مَعَ الَّذِينَ يَدْعُونَ رَبَّهُمْ بِالْغَدَاةِ وَالْعَشِيِّ يُرِيدُونَ وَجْهَهُ وَلَا تَعْدُ عَيْنَاكَ عَنْهُمْ تُرِيدُ زِينَةَ الْحَيَاةِ الدُّنْيَا وَلَا تُطِعْ مَنْ أَغْفَلْنَا قَلْبَهُ عَنْ ذِكْرِنَا وَاتَّبَعَ هَوَاهُ وَكَانَ أَمْرُهُ فُرُطًا ﴾ [الكهف: 28[\nЎзингни эртаю кеч Роббиларига дуо қилиб, Унинг юзини ирода қилувчилар ила сабр этиб тут. Ҳаёти дунё зийнатини хоҳлаб, улардан икки кўзингни бурма. Қалбини Ўз зикримиздан ғофил қилиб қўйганларимизга ва ҳавойи нафсига эргашиб иши издан чиққанларга итоат қилма (Каҳф сураси 28-оят).  Эсингизда бўлса туркумимизнинг еттинчи оятида ҳам юқоридаги сабаби нузул келтирилган эди. Аллоҳ таоло саҳобаларни яна эрта-ю кеч ибодатда ва дуода эканлигини зикр этаяпти.\nУшбу ояти кариманинг нозил бўлиш сабаби ҳақида тафсири Кабирда қуйидагилар ривоят қилинади: «Қурайш раҳбарлари тўпланиб Расулуллоҳ соллаллоҳу алайҳи васалламнинг ҳузурларига боришди ва: «Агар бизнинг сенга иймон келтиришимизни истасанг, анави фақир-фуқораларни ҳузурингдан ҳайда», дейишди. Улар бу гаплари билан Билол, Ҳаббоб, Суҳайб ва бошқаларни кўзда тутган эдилар. Қурайшликлар яна: «Улар билан бир жойда бўлсак, кўнглимиз айнийди. Улар билан бирга тўпланишга алоҳида вақт тайин қилиб қўй», дейишди. Ана шунда Аллоҳ таоло: «Ўзингни эртаю кеч Роббиларига дуо қилиб, унинг юзини ирода қилувчилар ила сабр этиб тут» оятини нозил қилди».\nҚурайшнинг бу зодагонлари саҳобаларни паст санашди. Ўзларича улардан жирканишди. Улар саҳобаларнинг қандай улуғ зот эканликларини қаердан ҳам билсин?!\nИслом – тенглик динидир. Улуғ ва паст, бой ва камбағал, бошлиқ ва хизматкор каби бири устун ва бошқаси паст бўлганларни ажратмайди. Барчаларини баробар кўради. Қуръони карим юқоридаги оятда бунга очиқдан-очиқ ишора қилиб кетган. Исломда Аллоҳнинг розилиги учун ихлос билан ҳаракат қилаётган оддий киши, беамал зодагон кишининг мингтасидан яхшироқдир.\nҲақ, Аллоҳ таоло томонидандир. Тавфиқ ва ўз ҳолига ташлаб қўйиш Аллоҳнинг иродаси. Ҳоҳлаган кишисини ҳидоят қилади ва ҳоҳлаган кишисини адаштиради. Аллоҳ таоло қанча ночор кишиларни ҳидоят қилиб, Ўзини танитиб қўйди ва яна қанча бою-бадавлат кишиларни адаштириб, ўз ҳолига қўйиб қўйди.  Аллоҳ таоло барчамизни ҳидоят йўлидан бардавом юриб боришимизни насиб айласин!


Тошкент вилоятида юзлаб ёшлар ҳарбий полигонга олиб кетилди. ИИББ ҳолатга изоҳ берди – Дарё уз Янгиликлар\nГлавная / Жамият / Тошкент вилоятида юзлаб ёшлар ҳарбий полигонга олиб кетилди. ИИББ ҳолатга изоҳ берди\nAkbar 29.01.2021\tЖамият Comments Off on Тошкент вилоятида юзлаб ёшлар ҳарбий полигонга олиб кетилди. ИИББ ҳолатга изоҳ берди 19 Показы\nПред. Тошкентда метро, автобус ва йўналишли такси йўловчилари юрган масофасига қараб пул тўлайди\nСледующая Эронда 6 ой ичида иккинчи спортчи қатл этилди


Амстердам хотиралари – 46 | Яширин Муждалар\nАмстердам хотиралари – 46\t16 декабря, 2014\nҚўлёзмага тағин икки иловани киритдим. Бири — бемор она ва жонсарак ўғил ҳикояти эди.\nУ тўшакка михланган онларида ҳаётининг ёрти бўлагини фақат тушлари ичра яшаб ўтарди…\n-Кетма,-деган эди у ўзига.\nАммо кетган эди у ўзига қарши…\nТун иккинчи ярмига қараб оғар маҳал аёл туши ичида эди, денгиз наъра тортганида у чўчиб уйғонди-ю, кейин яна уйқу оғишига шўнғиди. Энди у тушининг ёрти бўлагини тўлқинлар ёбонида кечирди.\nТўфон кўтарилган ва асов тўлқинлар қирғоқда пишқирган чоғ, аёл қаттиқ чўчиб уйғонди. Аслида, ундаги асрий уйқусизлик ўшанда бошланган эди… Аслида, ўшанда денгиз тўлқинлари тириклик қисмати бўлиб унинг жон томирига қуйилган эди.\nШундан буён аёл уйқу не эканини билмайди.\nАна, у ётоғидан туриб кетди, бедорлик эса эртасига ҳам давом этди. Мана, у уйқусиз тунларнинг яна нечанчисини бошидан ўтказар экан, атрофида тинимсиз кезинаётган даврнинг димоғдор эпкинларига панд беришни чиндан истаган эди.\nШундан буён бедор тунларини беором кунларга улаган ҳолида вақтнинг шошқин оқимида сузиб юрди у.\nКечаги кун отаси сафарга жўнаётиб, ўғлини имлаб ёнига чақирди-да, унга уқтирди.\n-Онангга ҳушёр бўл, ўғлим! Кейинги кунларда ундан жуда хавотирдаман. Лаби тусини ўзгартдими, билки, онангнинг ҳоли танг, бундай ҳолда уни зинҳор ёлғиз қолдирма! Мудом ёнида бўл!\nОтасини сафарга жўнатгач, ўғли ўйланиб қолди; кейинги кунларда чиндан у онасини кўп ўйга чўмган — музтар, кўп мунгга ботган — рангпар ҳолда кўрганди. Эшикнинг тирқишидан ичкарига мўралаган чоғ, у онасининг ”…олисдаги ота-онамни қўри! Уларни Ўзингдан ўзгага ҳеч эҳтиёжманд қилма. Тақдири азал иши — ўлимнинг вақтини фақат Ўзинг билгувчисан. Вақти соати етганида уларга энг чиройли ва энг осон ўлим насиб эт!“ дея дуода турганини эшитди.\nШунда бу ҳикматнинг маъносини чақди. Онаси ота-онасига эрта ўлим тиламаган эди. “Вақти соати етганида уларга энг чиройли ва энг осон ўлим насиб эт!” дея қўллов сўраган эди.\n-Катта отам, катта онам тузикми!-сўради у.\n— Телефонда гаплашдим, тузик! Мен сенга онаман, аммо уларга ҳамон боламан!-дея сўйланди у ўғлига.\nЎғли аввал фикр қилди, сўнг шукур қилди. Она ва бола! Бола ва она! Бу завол топмас куйнинг тугалланмас бир баёти эканига амин бўлди.\nОнаси яна деди:\n— Катта отанг айтар эдики, кўнгилларни бир-бирига жипс боғловчи бир ип бор — бу меҳр риштасдир. Инсон қай маконда бўлмасин, меҳр борлиги туфайли бир-бирининг тафтига исиниб яшайди. Ва киши на замонлар, қай маконлар ичра меҳр-оқибат борлиги сабаб ҳаёти мазмун топаётганини англайди. Алқисса, кишиларнинг айро йўлини туташтирувчи ҳам меҳр ришталаридир… Ҳатто биз жуда ёвуз ниятли санаган инсонда ҳам меҳр тафти бор, чунки у меҳрдан бино бўлгандир!\nОнасининг гапини эшитган ўғил яна фикр қилда, сўнг яна шукр қилди…\nЭртасига сабоқдан қайтган ўғилнинг хавотири ортди. Унинг кўнглига бир ўй ваҳм солганди. Ичкари иссиқ, аммо онаси йўқ, ташқари эса совуқ, чунки ҳавонинг авзойи жуда бузуқ эди.\nЎғли излаб топди; онаси соҳил бўйида шамолларга суриниб юрарди.\nУнинг жисми банди, руҳи қуш эди; қирғоқ бўйида соат милларига қўшилиб юриб борар эди онасининг оёқлари…\nЎғли онаси ёнига келди.\n-Юринг, уйга кетайлик.-деди онасига қараб.\nАёл бир сўз айтмай ўғлига эргашди. Она-бола бироз юришгач, машинага чиқишди.\n-Cовқотибсиз, шу атрофда иссиқ чой, ёки кофе ичиб олсангиз, яхши бўларди, — деди машина ҳайдаб кетаётган фарзанд қаҳвахонага яқинлашган маҳал.\n-Уйга ҳайдайвер.-деди онаси.\nУлар уйга кириб келганида ташқарида довул кўтарилди…\nТашқарида бўрон, ичкарида эса ўлик сукунат ҳукмрон эди. Ўғли кўрдики, атроф жуда кўримсиз, бунинг устига онасининг ҳам лаби туссиз эди.\nУ онасини ётоғига олиб кирди…\nЮзи сўлғин аёл тўшакда ҳолсиз ётарди, фарзанд эса онасининг бошида туриб, Фалақ сурасини қироат қилди, сўнг Қунут дуосини ўқиди.\nНиҳоят кўзларини очган она меҳр билан фарзандига тикилди.\n-Йиғлоқиликни менга ким қўйипти. Мен кучга дўнмоқ учун йиқиламан! Хавотир бўлма, йиқилар бўлсам, билки, мен кучга дўниб тураман!!! — деди.\n2014 йил, 16 декабрь.


«Машъал» янги ўйинчилар тақдимотини ўтказди - Спорт UZ - Скачать музыку бесплатно новинки музыки 2016-2017\n«Машъал» янги ўйинчилар тақдимотини ўтказди\nБугун "Машъал" клуби матбуот анжуманлар залида клубинг янги мавсум учун тақдимоти бўлиб ўтди. Мухлислар билан самимий руҳда бўлиб ўтган учрашувда янги келиб қўшилган футболчилар, раҳбарият иштирок этди. Тақдимот аввалида футболчилар залга таклиф этилди ва мухлислар томонидан кутиб олинди.Шундан сўнг ҳар бир футболчи мавсум олдидан фикрларини билдириб ўтди ва раҳбарият томонидан футболчиларга либослари тақдим этилди.Сардор Абдураимов:"Ёшлар лигаси таркибидан асосий таркибга ўтдим. Шу клуб аъзоси эканлигимдан фахрланаман. Олий лигада ўзимни кўрсатиш ва жамоамизни юксакларга кўтармоқчимиз. Олий лига билан ёшлар лигасини фарқи катта ва мен Олий лигада ҳам етакчи бўлишни истайман"Шоҳжаҳон Қиличев:"Машъал" асосий таркибига ўтдим ва бу ердан муқим ўрин олиш дастлабки мақсадимдир. Академиямиз мураббийларини меҳнати билан шу даражага кўтарилмоқдамиз деб беммалол айта оламан"Жавоҳир Илёсов:"Бу йилда асосий таркибда ўзимни кўрсатмоқчиман. Тажрибали футболчилар билан бир жамоада ўйнадим, машғулотлар ўтказдим. Павел Синелников, Санжар Қувватов, Ботир Носировлардан кўп нарса ўргандим ва ўрганмоқдаман"Шоҳруҳ Эшбўтаев:"Машъал" академиясида таътил олганман ва мен учун бу жамоа жуда яқин. "Машъал"дан бошқа клубларда ҳам фаолият олиб бордим. Машғулотлар мен учун бу ерда яхшироқ ўтмоқда. Шу боис асосий таркиб учун ҳаракат қиламан"Ғулом Ҳайдар Гулямов:"Мен аввал ҳам бу жамоа шарафини ҳимоя қилганман. Мен учун янги жамоа бўлмади ва шу боис киришиб кетишимда муаммога дуч келмадим. Ҳудди уйимга қайтгандек бўлдим. Жамоани юқори ўринларда юриши учун ҳисса қўшмоқчиман. Лука Модрични ўйинларига ҳавас қиламан ва шунга интиламан""Машъал"да "27" рақамни танладим. Бунга сабаб марҳум укам айнан шу кунда таваллуд топган эди"Аваз Агалиев:"Кўп йилдан буён шу клубдан чақирув бўлиб келди. Уч йилдан сўнг шу жамоадан ўйнаш насиб этди. Худо хохласа қўлимдан келгунича жамоанинг ғалабаларига ёрдам беришга тайёрман. Бу ерда муҳим мени қониқтирди. Кўплаб жамоалардан бундай шароит йўқ. Фақат ўйнаш ва ғалаба қозониш керак. "55" рақамида бошқа жамоаларда ҳам ўйнадим ва "Машъал"да ҳам шу рақамни танладим"Шаҳбоз Эркинов:"Мавсум олдидан жуда яхши тайёргарлик ўтказдик. Ҳаммаси режа асосида ўтди. Мураббийлар ҳаммани имкониятини билиб олди деб ўйлайман. Эртага мухлисларимизни хурсанд этиш учун ўйнаймиз. Мен қанчадир гол ураман деб мақсад қилмайман. Фойдали гол уриш муҳим. "Машъал" битта оиладек экан. Бу жамоани танлашимга энг асосий сабаб бошқа жамоаларга ўхшаб 10, 15 та бола ўзгармайди. Фақат янги келиб қўшилган бир , икки футболчи қўшиб кетса бўлгани. Бу ерга бир йил учун эмас кўп йил қолишни мақсад қилганман. Бунинг учун биринчи навбатда мен ишончни оқлашим керак. Мен учун рақам аҳамиятсиз. Рақамсиз ўйнашга рухсат берса ўйнай кетавераман."Шундан сўнг футболчиларга либослари топширилди.Унга кўра ушбу йилдаЖавоҳир Илёсов - 35Сардор Абдураимов - 6Шоҳжаҳон Қиличев - 96Шоҳруҳ Эшбўтаев - 12Ғулом Ҳайдар Гулямов - 27Аваз Агалиев - 55Шаҳбоз Эркинов - 20рақамларида ҳаракат қиладиган бўлди.Тақдимот сўнггида жамоа бошлиғи Дилявер Ваниев ва клуб директори Илҳом Қурбонов мавсум олдидан фикрларини билдириб ўтди."Қишги йиғинни маромида ўтказдик. Асосий ўйинчиларни сақлаб қола олдик ва шу билан бирга ёшларимизни ҳам жалб этди. Асосий мақсадимиз у етакчими, кучлими, кучсизми ғалаба учун чиқишдир", - дейди Ваниев жамоа ҳақида."Келаётган "Навруз" айёми билан табриклайман. Оилаларингизга фаравонлик тилаймиз. "Машъал"да ким фаолият олиб борган бўлса уларни ҳаммаси бир мақсадда ҳаракат қилган. Яъни терма жамоаларимизга сифатли футболчини етиштириб бериш. Иккинчи мақсадимиз Олийда муносиб ўринни эгаллашдир. Эртага мухлисларимиз бизни қўллаб-қувватлашини сўрайман. Биз мухлислар учун ишлаймиз ва ҳаракат қиламиз", - дея фикрларини якунлади клуб бош директори Илҳом Қурбонов. - деб хабар бермоқда Stadion.uz нашри.


2042-сон 16.11.2009. Мебель ишлаб чиқариш ходимлари учун меҳнатни муҳофаза қилиш қоидаларини тасдиқлаш ҳақида\nМЕБЕЛЬ ИШЛАБ ЧИҚАРИШ ХОДИМЛАРИ УЧУН МЕҲНАТНИ МУҲОФАЗА ҚИЛИШ ҚОИДАЛАРИНИ ТАСДИҚЛАШ ҲАҚИДА\nМебель ишлаб чиқариш ходимлари учун меҳнатни муҳофаза қилиш ҚОИДАЛАРИ\n2-§. Материаллар омборларига ва юк ортиш-тушириш майдончаларига талаблар\n7-§. Мебелни юмшоқ жиҳозларини тайёрлаш\n8-§. Хавфли ва зарарли ишлаб чиқариш газларидан ҳимояланиш талаблари\n9-§. Электр асбоб-ускуналарга қўйиладиган талаблар\n11-§. Зарарли омиллар таъсир даражасини амалдаги белгиланган меъёрлар миқдоригача камайишини таъминлаш\n1-§. Таъмирлаш ишларини ташкил этишда хавфсизлик талаблари\n2-§. Ускуна ва мосламани таъмирлашга топшириш ва уни фойдаланишга қабул қилиш тартиби\nVI. Меҳнат муҳофазаси бўйича қоидаларни бузганлиги учун жавобгарлик\n[Ўзбекистон Республикаси Адлия вазирлиги томонидан 2009 йил 16 ноябрда 2042-сон билан давлат рўйхатидан ўтказилди]\nМеҳнат ва аҳолини ижтимоий муҳофаза қилиш вазирлигининг 2009 йил 9 октябрдаги 62/1-Б-сон буйруғига\nМебель ишлаб чиқариш ходимлари учун меҳнатни муҳофаза қилиш\nМазкур Қоидалар Ўзбекистон Республикасининг «Меҳнатни муҳофаза қилиш тўғрисида»ги Қонунига (Ўзбекистон Республикаси Олий Кенгашининг Ахборотномаси, 1993 й., 5-сон, 223-модда) мувофиқ мебель ишлаб чиқариш ходимлари учун меҳнатни муҳофаза қилиш тартибини белгилайди.\n8. Ўзбекистон Республикасининг «Меҳнатни муҳофаза қилиш тўғрисида»ги Қонунининг (Ўзбекистон Республикаси Олий Кенгашининг Ахборотномаси, 1993 йил, 5-сон, 223-модда) 14-моддасига мувофиқ ходимлар сони 50 нафар ва ундан ошадиган ташкилотларда махсус тайёргарликка эга шахслар орасидан меҳнатни муҳофаза қилиш хизматлари тузилади (лавозим жорий этилади), 50 ва ундан ортиқ транспорт воситаларига эга бўлган ташкилотларда эса бундан ташқари йўл ҳаракати хавфсизлиги хизматлари тузилади (лавозимлар жорий этилади). Ходимлар сони ва транспорт воситалари миқдори камроқ ташкилотларда меҳнатни муҳофаза қилиш хизматининг вазифаларини бажариш раҳбарлардан бирининг зиммасига юклатилади.\n33. «Ўн саккиз ёшдан кичик шахсларнинг меҳнати қўлланиши тақиқланадиган ноқулай меҳнат шароитлари ишлари рўйхати»га (рўйхат рақами 1990, 2009 йил 29 июль) мувофиқ 18 ёшга тўлмаган шахслар зарарли ва ноқулай меҳнат шароитига эга ишларга қабул қилинмаслиги лозим.\n34. «Хотин-қизлар меҳнати тўлиқ ёки қисман қўлланилиши тақиқланадиган меҳнат шароити ноқулай бўлган ишлар рўйхати»га (рўйхат рақами 865, 2000 йил 5 январь) мувофиқ аёллар зарарли ва ноқулай меҳнат шароитига эга ишларга қабул қилинмаслиги лозим.\n36. Ташкилотларда ходимларнинг саломатлигини назорат қилиш «Ходимларни ишга қабул қилишда дастлабки ва даврий тиббий кўрикдан ўтказиш тизимини такомиллаштириш тўғрисида»ги (рўйхат рақами 937, 2000 йил 23 июнь) буйруғи асосида амалга оширилиши лозим.\n43. Ишлаб чиқариш бинолари ҚМҚ 2.09.02 «Ишлаб чиқариш бинолари» талабларига мувофиқ бўлиши лозим.\n45. Поллар текис, ёриқларсиз, тешикларсиз ва шишиб чиққан жойлари бўлмаслиги, ҚМҚ 2.03.13 «Поллар» талабларига мувофиқ бажарилган бўлиши лозим.\n47. Шамоллатиш ва иситиш ҚМҚ 2.04.05-97 «Иситиш, шамоллатиш ва кондиционерлаш» талабларига мувофиқ бўлиши лозим.\n48. Бино ва иншоотларнинг ишлаб чиқариш хоналарида ҳаводаги зарарли моддалар миқдори СанҚваМ 0046-95 «Гигиеник нормативлар. Иш ҳудуди ҳавосида зарарли моддаларнинг рухсат этилган энг кўп миқдорлари» талабларига мувофиқ бўлиши лозим.\n52. Биноларда жойлашган ишчи жойларидан, ходимларни исиниш хоналаригача бўлган масофа 75 м, ташкилот майдонидаги ишчи жойларидан 150 м дан кўп бўлмаслиги керак.\n53. Сув билан таъминлаш ва канализация тизими ҚМҚ 2.04.01-98 «Биноларни ички сув қувури ва канализацияси» талабларига мос келиши керак.\n54. Ташкилотни ишлаб чиқариш оқова сувлари ташқи канализацияга етиб келгунча зарарли моддалардан тозаланиши керак.\n59. Ичимлик сувининг ҳарорати 80С дан 200С гача бўлиши керак.\n62. Ташкилот майдонида, ишлаб чиқариш ва ёрдамчи бинолар ва хоналарда табиий ва сунъий ёритишлар ҚМҚ 2.01.05-98 «Табиий ва сунъий ёритиш» талабларига мувофиқ бўлиши керак.\n65. Авария ёритиш тармоқларига электр энергия истеъмолчиларини улаш тақиқланади. Авария ёритишларини созлиги камида чоракда бир марта текширилиши лозим.\n67. Ёруғлик тушадиган дераза ва эшикларни бегона предметлар (ускуна, тайёр маҳсулот ва бошқалар) билан тўсиб қўйилишига рухсат этилмайди.\n68. Юқори хавфли хоналарда кучланиши 36 В дан юқори бўлмаган кўчма электр ёритқичлар ишлатилиши керак. Ўта хавфли хоналарда, хоналардан ташқари, ҳамда ускуналар ва иншоотлар (бункерлар, силосослар, қудуқлар, буғлантириш камералари, туннеллар ва бошқалар)ни ёритиш учун кўчма электр ёритқичларни кучланиши 12 В дан ошмаслиги керак. Барча кўчма ёритқичларни металл ҳимояланиш тўри ҳамда шиша қалпоғи бўлиши керак.\n69. Ҳар бир ташкилотда ҚМҚ 2.09.12-98 «Ташкилотларнинг маъмурий ва маиший хоналари» қоидалари талаблари ва мазкур Қоидаларга мувофиқ санитария-маиший ва қўшимча хоналар бўлиши лозим.\n80. Ёғочни қайта ишлаш технологик жараёнлари ушбу Қоидаларга, СанҚваМ 0208-06 «Технологик жараёнларни ташкиллаштириш санитария қоидалари ва ишлаб чиқариш жиҳозларига гигиеник талаблар»га мувофиқ ташкил қилиниши ва ўтказилиши лозим.\n83. Дастгоҳ ва механизмлардаги операцияларни бажарилиш кетма-кетлиги технологик жараёнга мувофиқ блокировка тизими билан таъминланиши лозим. Агарда тизимда механизмлардан биттаси тўхтаса, бу тўхтовчи механизмдан олдинги ҳамма дастгоҳ ва механизмларни ўчиши кўзда тутилиши лозим.\n84. Линияларга икки томондан хизмат кўрсатиш зарур бўлса, унинг устидан асосий иш жойлари ҳудудида ва линиянинг ҳар 20 — 25 м да ўтиш кўприклари қўл тутқичлари билан ўрнатилган бўлиши лозим.\n90. Сиқилган газ, шу жумладан кислород махсус шамоллатиладиган, очиқ аланга манбаларидан ва пайвандлаш жойларидан ҳимояланган, биринчи қаватда жойлашган ва ташкилот ҳудудига алоҳида чиқиладиган хонага жойлаштирилиши лозим.\n93. Битта омборда кальций карбиди билан бирга, сиқилган газ тўлдирилган баллонлар, ҳамда кислородли баллонлар ва ёнувчи газлар сақланиши тақиқланади.\n95. Юк ортиш ва тушириш ишлари ташкилот буйруғи билан тайинлаган масъул шахс назорати остида бажарилиши шарт.\n101. Ташкилот ичидаги ва цехдаги транспорт воситаларидан хавфсиз фойдаланиш учун масъул шахслар ҳар куни транспорт воситаларини техник ҳолатини текшириб чиқиши ва ишга рухсат этилганлиги тўғрисида журналга қайд қилишлари керак.\n102. Транспорт воситалари ҳаракати учун мўлжалланган цехларга кириш ва чиқиш жойларида ва цехлар орасидаги технологик ўтиш жойларига «Диққат! Транспорт» огоҳлантириш белгилари ўрнатилган бўлиши керак.\n106. Эстакадада юкларни ортиш ва тушириш ишларини олиб боришда, одамларни вагонларга кириши учун тиргаклар билан тўсилган, ўтиш кўприкчалари ўрнатилган бўлиши керак.\n107. Юк кўтариш мосламалари юк кўтариш ёки ташиш вақтида уларни ўз-ўзидан ағдарилишини ёки очилиб кетишини олдини олувчи қурилма билан таъминланган бўлиши керак.\n108. Юк кўтариш машиналарининг юк илгакларидан юкни ўз-ўзидан чиқиб кетишини олдини олиш учун, улар сақлаш қулфлари билан жиҳозланган бўлиши керак.\n109. Ишлаб чиқариш жараёнларининг ёнғин ва портлаш хавфсизлиги, уларни режалаштириш, ташкиллаштириш ва олиб бориш ГОСТ 12.1.004-91 «Ёнғин хавфсизлиги. Умумий талаблари»га, ГОСТ 12.1.010-90 «Портлаш хавфи. Умумий талаблари»га ва ушбу Қоидаларга мувофиқ таъминланиши лозим.\n112. Технологик жараёнлар жойлаштирилган бинолар ва хоналарнинг портлаш жиҳатидан хавфлилик тоифалари лойиҳа ташкилоти томонидан ТЛТМ 24-86 «Технологик лойиҳалаштириш тармоқ меъёрлари»га мувофиқ ҳар бир ҳолат учун алоҳида аниқланиши керак.\n113. Технологик жараёнларни амалга оширишда ёнғинлар, портлашлар, авариялар, заҳарланишлар содир бўлиши ҳамда атроф муҳит ишлаб чиқариш чиқиндилари (оқова сувлари, вентиляция чиқиндилари ва шу каби) билан ифлосланиш эҳтимолини истисно этадиган шароитлар таъминланиши лозим.\n125. Ёғоч ва ёғоч материалларни юқори частотали электр майдонда елимлашга техника хавфсизлиги бўйича, биринчи малака гуруҳига эга бўлган махсус ўқитилган шахсларни ишлашига рухсат этилади.\n126. Юқори частотали ускунани ёқилиши фойдаланиш бошқарувида кўрсатил-ган тартибда бажарилиши лозим. Бошқарув пульти томонидаги ва пресс ускунасининг олдидаги пол диэлектрик гиламча билан тўшалган бўлиши лозим.\n127. Қопланган ёғоч қиринди ярим маҳсулотларни қирқилиши, ҳимояловчи кўзойнак ва қўлқопда бажарилиши лозим.\n131. Иш жойига елимни етказиб бериш қувурлар орқали амалга оширилиши лозим. Сменада елимни харажат миқдори 150 кг дан кўп бўлмаса, иш жойига ёпиқ идишда етказиб берилиши мумкин.\n133. Елим валецларни ювиш учун иссиқ сув қўлланиши лозим. Ифлосланган сувни оқовага тўкиш тақиқланади. Валецларни узун дастакли шётка билан детал чиқаётган томонидан тозалаш керак.\n134. Лак қуювчи машиналарни юқори, пастки ва ён сўрғичларининг жиҳозлари, лак-бўёқ материалларини етказиб берувчи тизим билан боғланган бўлиши лозим.\n136. Лак қуювчи машиналарни ариқчаси, фильтри ва қопқоқларини эритувчи билан ювиш ишлари хавфсизлик техникаси йўриқномасига мувофиқ бажарилиши лозим.\n137. Ҳар хил кимё бирикмали лак-бўёқ материалларни кетма-кет ишлатиш тақиқланади.\n143. Маҳсулотларни электростатик усул билан бўяш, махсус маҳаллий ҳаво сўриш мосламаси билан жиҳозланган электробўяш камерасида бажарилиши лозим.\n145. Юқори кучланиш берилаётганда электробўяш камерасининг кириш эшиги, оралиқ ва бошқариш пульти «Юқори кучланиш», «Ёқилган», «Кириш мумкин эмас» огоҳлантириш белгилари билан таъминланган бўлиши керак.\nа) конвейер ишга тушгандан кейин 10 — 15 сонияда товуш сигналини бериши;\nб) ўчирилган вентилятор ва ҳаракатланмаётган конвейер вақтида сепиш тизимини ишламаслигини;\n147. Қўлда ботириш усули билан ишлов берилганда ишлаётганларни қўли лак-бўёқ материалларига тегиб кетмаслиги учун махсус мосламалар қўлланиши лозим.\n148. Полдан ваннани юқори чегарасигача бўлган баландлик 800 мм дан кам бўлмаслиги лозим.\n149. Деталларни ботириш усули билан ишлов берилганда, қуритишни сўрма вентиляция билан жиҳозланган қуритиш камераларида бажариш лозим.\n150. Деталлар қуритилаётганда, уларни қуритиш асбобларига тегиб кетиш эҳтимоли бартараф этилиши ва уларга лак-бўёқ материаллари тегиб кетишидан ҳимояланган бўлиши лозим.\n152. Лак-бўёқ материалларни ишчи аралашмасини тайёрлаш, ёпиқ сиғимли механик аралаштирувчи қурилмада бажариш лозим.\n153. Тайёрлов бўлимидаги стационар сиғимларни атмосфера билан уланиши ҳаво-қувурлари орқали бино ташқарисига чиқарилиши лозим. Ишлаб чиқариш хоналарига зарарли моддалар чиқишига, бундан ташқари асбоблардан чиққан ҳар хил газли ва буғли қувурларни умумий битта ҳаво қувурига бирлаштириш рухсат этилмайди.\n154. Лак-бўёқ материалларини ишчи аралашмаси тайёрлов хонасидан ускунагача ва иш жойигача марказлашган қувурлар орқали узатилиши лозим. Агарда сменада 200 кг дан кам бўлган бир турдаги лак-бўёқ материали қўлланилса, учқун чиқмайдиган, синмайдиган ёпиқ идишда етказилиши мумкин.\n170. Статик электр ҳосил қилувчи ускуна ва мосламаларда, уни ҳосил бўлишини олдини олиш учун қурилма ва тадбирлар кўзда тутилиши лозим.\n173. Материални кесиш жойи маҳаллий ҳаво сўриш ускунаси ва чиқинди учун идишлар билан жиҳозланган бўлиши лозим.\n180. Ишлов бериш ҳудуди ичидан чанг ва аэрозолларни сўриб, ишлаб чиқариш хоналарига қайта тозаланган ҳавони бериш мосламаси ҳавони тозаланишини санитар меъёрларига мувофиқ таъминлаши лозим.\n184. Барча айланувчи ва ҳаракатланувчи қисмлар (валларнинг чиқиб турган учлари, ҳаракат узатувчи тасмалар ва бошқалар) тўсилган бўлишлари керак.\n197. Ишлаб чиқариш бинолари, галерея, тунеллар ва эстакадаларда конвейерлар тузилмаси ва жойлаштирилиши ГОСТ 12.2.022-80 «Конвейерлар. Хавфсизлик умумий талаблари»га мувофиқ бўлиши лозим.\nа) бир томондан хизмат кўрсатиладиган конвейер учун — 0,7 м;\nб) параллел жойлашган конвейерлар оралиғида — 1,0 м;\nв) қаттиқ ёки тўрсимон тўсиқлар билан бутун трасса бўйича ёпилган параллел жойлаштирилган конвейерлар оралиғи — 0,7 м;\nг) конвейерлар оралиғида жойлашган ўтиш йўлакларидаги устунлар бўлганда устун ва конвейер оралиғи — 0,6 м;\nд) икки томондан хизмат кўрсатиладиган параллел жойлаштирилган пластинасимон конвейер оралиғи — 1,2 м;\nе) юк юкловчи ёки туширувчи қурилмалар устидан ўтувчи конвейер трасса участкалари икки томонида — 1 м;\n200. Конвейер бўйлаб ўтиш йўлагини баландлиги қуйидагидан кам бўлмаслиги лозим:\nа) ишлаб чиқариш хоналарида — 2,2 м;\n207. Диск ва лента аррада битта тиши синган бўлса ҳам фойдаланиш тақиқланади. Рама арраларини кетма-кет иккита тиши синган бўлса фойдаланишга рухсат этилмайди.\n211. Фрезер, фуговал, лентали арра, думалоқ арра, мураккаб ва бошқа ёғочга қайта ишлов берувчи дастгоҳлари механик узаткичга эга бўлмаса, авто узатувчи билан жиҳозланган бўлиши лозим.\n214. Дастгоҳни ҳаракатланувчи қисмлари (каретка, аравача, салазка, рамка, столни суппорти) белгиланган чегарадан чиқиб кетмаслиги учун унда тирговучлари ёки ҳаракатини чегараловчи ўчиргичлари бўлиши лозим.\n215. Дастгоҳ ва андозаларда деталларга ишлов берилганида, улар ишончли қисиш ва ушлагичлар билан таъминланган бўлиши лозим.\n216. Механик узатиши бор фрезер дастгоҳлар, шу жумладан карусель-фрезер ва нусхаловчи фрезер андозаларни столга қотириш учун мосламалар билан жиҳозланган бўлиши, андозалар ўз навбатида ишлов берилаётган деталларни ишончли маҳкамланишини таъминлаши лозим.\n220. Ёғочга ишлов берувчи ускунанинг электрюргизгичлари ва электроаппаратлари, ускуна қайси цехда ишлатилишига боғлиқ равишда портлашдан ҳимояланган ёки ёпиқ ишланган бўлиши лозим.\n222. Кабиналарни ички ўлчамлари, ишлов берилаётган маҳсулотни кабина деворларига тегмасдан, айлантириш имкониятини берадиган бўлиши лозим.\n224. Ҳаво ва лак-бўёқ шлангаларининг уланган жойлари, ишчи босимдан чиқиб кетмаслиги учун хомутлар билан маҳкамланган бўлиши лозим.\n227. Лаклаш ишларини бажариш кабиналари, лак қилинаётган буюмни кўчириш учун махсус қурилмалар (ёпиқ хилли-аравалар, айланма столлар, ўтиб кетувчи хилдаги транспортёрлар) билан жиҳозланган бўлиши лозим.\n229. Пуливеризация кабинасидан ифлосланган ҳавони чиқарилиб юборилиши, статик электр йиғилишини олдини олувчи тозалаш услуби ёрдамида бажарилиши лозим.\n232. Қуритиш камералари тўсиғининг конструкцияси (девор, эшиклар) ишлаб чиқариш хоналаридан зарарли моддаларни (токсик, портлашга хавфли) ажралиб чиқишини олдини олиши лозим.\n234. Иситиш асбобларини жойлашиши шундай бўлиши керакки, қуритилаётган буюмларга тегиб кетиши бартараф этилган бўлиши лозим.\n235. Қуритиш камераларида электр иситувчи иситиш асбоблар ишлатилганда ҳарорати 250o С — 350o С ва ундан юқори бўлганда, қуритиш жараёнларини бошқарилиши автоматик тарзда амалга оширилиб, хавфли портлаш газ миқдорлари ҳосил бўлиши эҳтимолини истисно қилиши лозим.\n236. Терморадиация камераларидаги маҳсулотларни иссиқлик ҳароратини текширилиши масофадан амалга оширилиши лозим.\n237. Буюмларни қуритиш камерасидан чиқаётган ҳарорат 350 С дан баланд бўлмаслиги лозим.\n239. Вентиляция қурилмасининг ишлаши, қуритиш камералари ичидаги босимни қуритиш қурилмалари ўрнатилган ишлаб чиқариш хоналаридаги босимдан паст бўлишини таъминланиши лозим.\n240. Қуритиш камераларнинг вентиляция қурилмаларининг ҳаво қувурларида, ёнғинни тарқалишини олдини олиш учун ўтни тўсувчи мосламалар (ҳаво занжирлари, тўсиқлар, мембраналар) ўрнатилган бўлиши лозим.\n241. Елимловчи валецларни айланиш тезлиги шундай бўлиши керакки, елим сачрамаслиги лозим.\n243. Тепадаги ва пастдаги тоғора конструкцияси, уни осонлик билан ювилиши ва тозаланишини таъминлаши лозим.\n246. Гидравлик пресслар автоматик ҳаракатланувчи пардалари (тўсиқлар), ҳаво сўриш тизими ва пресс плиталари билан блокировка қилиниб, пресслаш (плиталар сиқилганда) пайтида ҳосил бўлаётган газлар сўриб олинаётганда, ишчини қўли кириб кетиши олди олинган бўлиши лозим.\n253. Гидравлик, пневматик ва электрлашган ушлаб турувчи мосламалар, ишлов берилаётган детални отилиб кетишини олдини олиш учун, ҳаво, суюқлик, электр токи берилиши бирданига пасайганда ёки тўхтатилганида, дастгоҳ ишини автоматик тарзда тўхтатувчи блокировка қурилмаси билан жиҳозланган бўлиши лозим.\n255. Пневматик, гидравлик ва электрлашган ушлаб турувчи мосламаларни бошқариш органлари шундай жойлашган ва ўрнатилган бўлиши керакки, уларни бехосдан ёқилиб ёки ўчирилиб кетиши бартараф этилган бўлиши лозим.\n257. Деталларни ўрнатилиши, қотирилиши ва ечилиши қўлда бажарилганда мосламалар конструкцияси, кўрсатилаётган амалиёт тўлиқ хавфсиз бажарилишини таъминлаб, дастгоҳдан қириндини бемалол чиқиб кетиши ва қулай тозаланишини таъминлаши лозим.\n258. Механизм ва ишчи органларининг тўсиқлари очилувчи, сурилувчи ёки ечилувчи бўлиши лозим. Асбоб-ускунанинг ҳаракатланаётган қисмлари яхлит материалдан ёки панжара шаклида ёки ишчини хавфли ҳудудга кириб қолишини олдини олувчи, тўрсимон ўлчамли тўсиқ шаклида бажарилган бўлиши лозим.\n259. Механизмларни ишқаланаётган қисмларини мойлаш учун асбоб-ускунани хавфсизлик талаблари ва хизмат кўрсатишни қулайлигини ҳисобга олувчи услубият бўлиши лозим. Мойни охирги нуқтасига (мойланаётган жойларга) етиб боришини текшириш имконияти назарда тутилиши лозим.\n260. Машинадаги мойлагичларни маҳкамланиши ишончли бўлиб, ўрнатилган жойида унга бемалол хизмат кўрсата олиш имконияти бўлиши лозим.\n262. Электр аппаратлар ва ток узатувчи қисмлар дастгоҳнинг корпуси ёки ҳар томондан ёпиқ махсус жавон қоплама ва шунга ўхшаш жойларда изоляция қилинган ва беркитилган бўлиши лозим. Дастгоҳлар жавон эшикчалари ўчирувчи мослама билан шундай блокировка қилинган бўлиши лозимки, ёқилган ҳолатида эшикча (қоплама)ни очиш имконияти бўлмаслиги лозим, очиқ эшикча (қоплама)да ўчирувчи мосламани ёқиш иложи бўлмаслиги лозим.\n264. Электр аппаратлар ва электр симлар керосин, мой, совитувчи суюқликлар, қиринди, чанг ва механик нуқсон етказишдан сақланган бўлиши лозим.\n265. 36V юқори кучланишда ишлайдиган жавон ва бошқарув пультлари ташқарисида қўйиладиган электр ускунанинг конструкцияси ва жойлашуви унинг ток узатувчи қисмларига бехосдан тегиб кетиш эҳтимолидан ҳоли бўлиши, бундан ташқари бу қисмларга қиринди ёки бошқа жисмларни тегишида ўз-ўзидан ишлаб кетиш эҳтимоли истисно бўлиши лозим.\nа) иш икки ишловчидан кам бўлмаган ҳолда бажарилиши, бунда бири тепада туриб қудуққа ёки камерага тушган ишчи иш хавфсизлигини кузатиб бориши;\nв) газ тўла чиқмасдан ишчини қудуқ ёки камерага тушишининг тақиқланиши;\nг) ишчини қудуққа ёки камерага тушиши фақат ҳимояловчи камар, хавфсизликни таъминловчи узунлиги қудуқ чуқурлигидан 2 м дан узунроқ бўлган арқон ва қудуқдан 2 м ёнига чиқувчи изоляцияланган шлангли газ ниқоби бўлиши лозим.\n272. Ишловчиларга зарарли таъсирдаги шовқин ва тебранишни таъсирини бартараф этиш мақсадида қуйидаги чора-тадбирларни амалга ошириш керак:\nагрегатлар учун шовқин тутувчи ёки уни алоҳида қисмларини қўллаш, тебранаётган сиртни тебраниш тутувчи юқори ички ишқаланиш материаллари (битум шимдирилган рубероид, махсус пластмасса ва мастикалар) билан қоплаш;\nиш жойларида товуш босими даражаси меъёрлардан ошмайдиган технологик жараёнларини қўллаш;\n273. Товуш даражаси 85 дБА дан юқори ҳудудларга, кўрсатувчи хавфсизлик белгилари ўрнатилган бўлиши лозим. Ушбу ҳудудларда якка тартибда ҳимояланиш воситаларисиз ишлаш тақиқланади.\n279. Пудратчи ишлаётган ҳудудда буюртмачи томонидан зарарли ва ёниш хавфи бўлган моддаларни пайдо бўлишига йўл қўймайдиган меъёрий санитария-гигиеник шароитлар яратилиши керак.\n280. Асбоб-ускуна ва коммуникацияларда таъмирлаш ишларини амалга оширишдан олдин, қуйидагилар бажарилиши лозим:\n287. Техник хизмат кўрсатиш, даврий ва капитал таъмир бўйича ишларни бажариш тартибида, ишлаб чиқарувчи — завод тасдиқлаган таъмирлаш ва фойдаланиш ҳужжатида белгиланган зарур иш ҳажмини кўрсатиш лозим.\n289. Ишлатиб кўриш учун механизмларни ёқишдан олдин, уларни тармоқлари тўғри йиғилганлигига, бегона жисмлар йўқлигига, ҳаво узатиш пневматик тизими тўғри уланганлиги ва мустаҳкам қотирилганлигига ишонч ҳосил қилиш лозим.\n290. Агрегатни ҳаракатлантирувчи электродвигателларни ёқишдан олдин, йирик аралов ва фуговал дастгоҳ вентилятори патрубкаларини кўздан кечириш лозим.\n293. Ускунани таъмирдан сўнг фойдаланишга яроқлилиги, қабул қилувчи комиссия томонидан далолатнома билан расмийлаштирилиши лозим.\n296. Мазкур Қоидалар Ўзбекистон касаба уюшмалари Федерацияси кенгаши, «Файз» холдинг компанияси, Ўзбекистон Республикаси Давлат архитектура ва қурилиш қўмитаси, Соғлиқни сақлаш вазирлиги, Ички ишлар вазирлиги, «Саноатконтехназорат» давлат инспекцияси ва «Ўздавэнергоназорат» инспекцияси билан келишилган.\n2009 йил 18 сентябрь\n«Файз» холдинг компанияси Бошқарув раиси М. АЗИМОВА\n(Ўзбекистон Республикаси қонун ҳужжатлари тўплами, 2009 й., 47-сон, 509-модда)


@irfonuz - Kanal statistikasi Irfon.uz. Telegram Analytics\n@irfonuz Yoqdi 0\nIrfon.uz сайтининг расмий канали.\nкаби рукнлар билан танишасиз.\n1194 ta kanal eslovlari\n6 Dec, 10:21\n6 Dec, 09:07\n@irfonuz iqtibos olgan kanallari\n5 Dec, 10:46\n3 Dec, 17:42\n2 Dec, 14:22\n1 Dec, 15:58\n1 Dec, 15:35\n27 Nov, 15:31\n26 Nov, 16:37\n121.7k ta obunachilar\n21 Nov, 09:10\n19 Nov, 16:06\n15 Nov, 05:31\n14 Nov, 16:19\nIrfon.uz 7 Dec, 22:01\n👆 Намоз вақтлари жадвалининг охирги устунида берилган “қибла” – қибла соати дегани. Яъни, кўрсатилган вақтда қуёшга қараган одам қиблага юзланган бўлади.\n👆 Туш - қуёш тик келган вақт, қиём дегани. Бу вақтда хеч қандай намоз ўқиб бўлмайди. Ўша вақтдан тахминан 5-10 дақиқа ўтганда пешин вақти киради.\n📲 Дўстларингизга ҳам улашинг.\n@irfonuz | 🌐 irfon.uz\nIrfon.uz 7 Dec, 18:37\nБу менинг муаммоим эмас!\nМатнни Сирожиддин Ўсаров ўқиди\n⏱ 04:09 дақ\nYoutube | Tas-ix\nIrfon.uz 7 Dec, 18:36\ndan repost: Irfon.uz\nЭнг катта жиҳод – нафс тарбияси\nПайғамбаримиз марҳамат қилдилар: “Энг катта жиҳод нафс тарбияси учун қилинадиган жиҳоддир”. Жиҳоддан қайтишган саҳобалар (розияллоҳу анҳум): «Биз кичик жиҳоддан катта жиҳодга қайтдик», –дейишарди. Улар шу пайтга қадар олиб борган барча курашларини кичик жиҳод, нафс тарбияси учун курашни, гўзал ахлоқли бўлиш бобида амалга оширган ишларини катта жиҳод деб ҳисоблардилар. Нафс ҳар қандай ҳолатда инсонни тўғри йўлдан оздириши мумкин, шу боис у билан тинимсиз курашиш керак. Нафс ва уни васвасага солувчи шайтон эса кўзга кўринмайди. Очиқ душман билан олишиш кўринмаётган душман билан олишишга қараганда осонроқки, буни айтиб ўтиришнинг ҳожати йўқ. Яна васвасачи шайтон инсонда ўзига ёрдамчи топади. Бу нафснинг ҳавойи орзуларидир. Агар шайтон ва нафс иккиси инсонни йўлдан оздирса, у киши Аллоҳнинг азобига дучор бўлади. Айнан шу борада бир ҳикматли сўз бор, айтадиларки: «Қай жангчининг оти жанггоҳдан қочса, душманнинг қўлига тушади. Кимнинг имони ўзидан қочса, Аллоҳнинг азобига учрайди. Имонни қочирмаслик учун Аллоҳга сиғинамиз. Душманга асир тушганнинг балки қўли бўйнига боғланмас, оёғига кишан урилмас, оч-яланғоч қолмас, лекин ким имонини қочирган бўлса, Аллоҳнинг ғазабига учрайди, юзи қораяди, қўли бўйнига боғланади, оёғига оловдан кишан урилади, ейдигани, ичадигани ва киядигани оловдан бўлади».\n📚 Манба: "Мукошафатул қулуб".\n@irfonuz | 🌐irfon.uz\nIrfon.uz 7 Dec, 14:44\nАллоҳ таоло қиёмат куни адолат тарозисини қўяди. Унда зарра миқдоридаги амаллар ҳам тортилади, бирон кишига зиғирча зулм қилинмайди: мўминнинг савоблари камайтирилмайди, кофирнинг гуноҳлари кўпайтирилмайди. Аллоҳ ҳар бир амални одилона ҳисоб қилади . Бу дунёда қилинган гуноҳлар учун жазо берилмаслиги, жиноятлар фош этилмай, “ёпиғлиқ қозон ёпиғлиғича қолиши” мумкин. Аммо қиёматда ҳеч бир нарса эътибордан четда қолмайди. Шунинг учун банда гуноҳ иш қилиб, “Хайрият, ҳеч ким билмади”, деб хурсанд бўлмасин. Одамлар билмасаям Аллоҳ таоло билиб туради!\nАллоҳ таоло айтади: “Ўша кунда одамлар – уларга (қилиб ўтган) амаллари(нинг жазоси ёки мукофоти) кўрсатилиши учун – тўда-тўда бўлиб чиқиб келадилар! Шундай экан, ким (ҳаётлик чоғида) зарра мисқоличалик яхшилик қилса, (қиёмат куни) ўшани кўради. Ким зарра мисқоличалик ёмонлик қилса, уни ҳам кўради” (Залзала сураси, 6–8-оятлар).\n– Ҳа, мен ҳам. Илло Аллоҳ мени Ўз раҳмати ила ярлақаса, (шундагина нажот топаман ).\n📚"Қуръон қалблар шифоси" китобидан\nIrfon.uz 7 Dec, 11:26\ndan repost: Зикр аҳлидан сўранг\nIrfon.uz 7 Dec, 10:04\n160. Ulug'larning kichkina aybini kechirish\n👤 Шайх Абдулазиз Мансур\n💾 360 КБ\nКаналга уланиш учун линкни босинг!\nIrfon.uz 7 Dec, 09:48\nНафсингни шу тўрт нарсага (ишга) амр қил: бериё солиҳ амал қилишга; таъмасиз олишга; миннатсиз ато қилишга; бахиллик қилмай беришга.\nIrfon.uz 7 Dec, 08:41\nТақвимимизнинг янги сони нашрдан чиқди. Бу сонда илм аҳлини ҳурматлаш зарурати, уларни камситиш зарари ҳақида атрофлича сўз юритилган.\nIrfon.uz 7 Dec, 05:30\n"Уммул Қуръон”, яъни “Қуръоннинг онаси” номини олган сура қайси?\n– Фотиҳа сураси;\n– Ёсин сураси;\n– Таборак сураси;\n– Набаъ сураси;\nIrfon.uz 7 Dec, 04:50\n✅ Тўғри жавоб: Ҳижр сурасининг 22 оятида.\nҚуръони каримда келган энг узун сўз – "فَأَسْقَيْنَاكُمُوهُ – Фаасқайнакумуҳу" калимаси бўлиб, у Ҳижр сурасининг 22 оятидадир. Ушбу сўз 11 ҳарфдан иборат. Маъноси: "У ила сизларни сероб қилдик".\nIrfon.uz 6 Dec, 22:01\nIrfon.uz 6 Dec, 15:27\n❔ Савол: Тирноқ ўстириб юрувчиларга дин нима дейди?\n❕ Жавоб: Бу иш суннатга хилофдир. Эркакга ҳам, аёлга ҳам, ҳафтада ёки ўн беш кунда бир марта тирноқ олиш суннатдир. Тирноқ остида қолган кир сабабли таҳорат ва ғусл чала ҳисобланади. Ўқилган намоз юзаки бўлади. Бундан ташқари, ўсиқ тирноқ тагида микроблар кўпаяди. Умуман, тирноқ ўстириш исломий одат эмас.\n✅Манба: "Динда саволим бор" китобидан\nIrfon.uz 6 Dec, 11:42\n018. Каҳф сураси\n🗣 Шайх Мишарий Рошид Афасий\n💾 7,63 МБ\n🎵 Яқинларингизга ҳам улашинг!\n“КАҲФ” СУРАСИ ФАЗИЛАТИ\nНабий соллаллоҳу алайҳи ва саллам шундай деганлар: “Ким “Каҳф” сураси бошидан ўн оят ёдласа, дажжол (фитнаси)дан сақланади ”. Абу Дардо розияллоҳу анҳудан ривоят қилинган ҳадисда: “Ким “Каҳф” сураси охирги ўн оятини ўқиса, дажжол фитнасидан сақланади”, дейилган . Дажжол қиёматга яқин чиқиб, илоҳликни даъво қилади, одамларни йўлдан уради, уларга осмондаги ойни ваъда қилади, қўйниларини пуч ёнғоққа тўлдиради. “Каҳф” сурасини ўқиб юрган одам дажжол фитнасидан йироқ бўлади. Расулуллоҳ соллаллоҳу алайҳи ва саллам айтадилар: “Ким “Каҳф” сурасининг аввалини, охирини ўқиса, оёғидан-бошигача нур порлайди. Ким (сурани) тўлиқ ўқиса, унинг учун осмон билан ер ўртаси(ни тўлдирадиган) нур порлайди ”. Абу Саид Худрий розияллоҳу анҳудан ривоят қилинишича, Расулуллоҳ соллаллоҳу алайҳи ва саллам: “Кимда-ким “Каҳф” сурасини нозил қилинганидек ўқиса, унга қиёмат куни турган жойидан Маккагача (бўлган масофада) нур порлайди. Ким бу сура охиридан ўн оят ўқиса, дажжол чиққанда унга ҳукмини ўтказолмайди”, деганлар .\nОиша розияллоҳу анҳодан ривоят қилинган ҳадисда: “Ким уйқуга кетишдан олдин “Каҳф” сурасидан ўн оят ўқиса, дажжол фитнасидан сақланади. Ким уйғонганида “Каҳф”нинг охирини ўқиса, қиёмат куни бошидан-оёғигача нурга тўлади”, дейилган . Каҳф сурасини исталган вақтда ўқиса бўлади. Лекин муборак жума кунида ўқилса, нур устига нур бўлади.\nПайғамбаримиз соллаллоҳу алайҳи ва саллам шундай деганлар: “Ким “Каҳф” сурасини жума куни ўқиса, унинг учун ўзи билан икки жума ўртасини ёритувчи нур порлайди ”. Оиша розияллоҳу анҳодан ривоят қилинишича, Расулуллоҳ соллаллоҳу алайҳи ва саллам:\n– Шундай сура бор, унинг улуғлиги ер билан осмон орасини тўлдиради. Уни ёзувчига шунча савоб берилади. Ким уни жума куни ўқиса, икки жума орасидаги, яна уч кунлик гуноҳлари кечирилади. Ётишдан олдин охиридан беш оят ўқиган одамни Аллоҳ тунда – ўзи истаган вақтда уйғотади. Бу қайси сура эканини айтайми? –\n– У “Каҳф” сурасидир, – деб марҳамат қилдилар .\n📚"Қуръон - қалблар шифоси" китобидан\nIrfon.uz 6 Dec, 10:29\n159. Uzrni kamaytirish\n💾 296 КБ\nIrfon.uz 6 Dec, 08:23\n📚"Минҳожул қосидин" китобидан\nIrfon.uz 6 Dec, 03:53\nIrfon.uz 6 Dec, 03:52\n#ЖУМА _КУНИ_ЎҚИЛАДИГАН _ДУОЛАР_ТЎПЛАМИ\nБу боб аввалгиларидан фарқли ўлароқ киши ўз нафси учун зарур бўлган дуолардан эмас, балки Расулуллоҳ соллаллоҳу алайҳи васалламнинг ўзларига хослаб ўқиладиган салавот – дуолардан иборат. Салавот сўзининг луғавий маъноси дуо қилиш демакдир. Биз Муҳаммадийя уммати Расулуллоҳ соллаллоҳу алайҳи васалламга салавот айтишимиз зарурлиги ҳақида Аллоҳ субҳонаҳу ва таоло Қуръони каримнинг “Аҳзоб” сурасида бундай марҳамат қилади.\n“Албатта, Аллоҳ ва Унинг фаришталари Набийга салавот айтурлар. Эй иймон келтирганлар, сиз ҳам унга салавот айтинг ва салом юборинг”. Аллоҳ субҳонаҳу ва таолонинг салавот айтиши раҳмати ва розилигидир. Фаришталарнинг салавот айтишлари банданинг ҳақига дуо қилиб, истиғфор сўрашларидир. Умматнинг салавот айтиши эса дуо ҳамда таъзим бажо айлашдир. Демак, Расулуллоҳ соллаллоҳу алайҳи васалламга салавот айтиш ҳар бир мўмин ва мўминага лозим экан. Қуйида Расулуллоҳ алайҳиссаломнинг муборак ҳадиси шарифларида келган буйруқ ва тарғиботлар билан танишиб чиқамиз.\n«إنكم تعرضون عليّ بأسمائكم وسيمائكم فأحسنوا الصلاة عليّ»\n“Албатта, сизлар менга исмларингиз ва шаклларингиз ила кўрсатилурсиз, бас, менга салавот айтишни гўзал қилинг!”\n«من ذكرت عنده فليصل عليّ»\n“Мен кимнинг ҳузурида эслансам, бас, менга салавот айтсин”.\n«ثم إذا صليتم على رسول الله ﷺ فأحسنوا الصّلاة عليه فإنكم لا تدرون لعلّ ذلك يعرض عليه»\n“Расулуллоҳ соллаллоҳу алайҳи васалламга салавот айтганингизда салавотни гўзал қилинг. Зеро, сизлар билмайсизки шояд бу иш у зотга кўрсатилса”.\n«عن أبي طلحة رضي الله عنه قال: دخلت على النبي ﷺ يوما فوجدته مسرورا فقلت: «يا رسول الله ما أدري متى رأيتك أحسن بشرا وأطيب نفسا من اليوم» قال: «وما يمنعني وجبريل خرج من عندي الساعة فبشرني أن لكل عبد صلى عليّ صلاة يكتب له بها عشر حسنات ويمحى عنه عشر سيّئات ويرفع له عشر درجات وتعرض عليّ كما قالها ويردّ عليه بمثل ما دعا»\n“Абу Талҳа розияллоҳу анҳу ривоят қиладилар: “Мен бир куни Расулуллоҳ соллаллоҳу алайҳи васалламнинг ҳузурларига кирганимда у зотни хурсанд ҳолларида топдим ва: “Ё Расулуллоҳ! Бугунги кундан бошқа бирор кунда сизни бунчалик хурсанд ҳолда кўрганимни билмайман”, – дедим. Шунда у зот: “Нима мени ман қила оладики Жаброил алайҳиссалом ҳузуримдан ҳозиргина менга хушхабар бериб чиқиб кетди. Айтдики: “Албатта, ҳар бир бандаки менга битта салавот айтса, унинг учун ўнта ҳасанот (савоб) ёзилгай ва ундан ўнта саййиот (гуноҳ) ўчирилгай ва унинг даражаси ўнтага кўтарилгай. Банда қандай айтса, менга у шундай ҳолида кўрсатилгай ва у банда дуо қилган мислича ўзига қайтарилгай”, – дедилар”.\n📚"ИСМИ АЪЗАМ" китобидан\nIrfon.uz 6 Dec, 03:49\n«Аллоҳумма соййибан наафиъан»\nЁ Аллоҳ, фойдали (хайрли) ёмғир қил!


Бугун 2019 йил 12 июн куни Мовароуннаҳр заминидаги энг қадимий, 500 йилдирки ислом хизматида бӯлган Мир Араб ӯрта махсус ислом билим юртида яна бир хатмона маросими бӯлиб ӯтди. Бу 50- чи хатмона саналади. Бу хатмонада 4 йилдан бери таҳсил олиб келаётган талабалар ӯқишини тамомлаб олий даргоҳларга йӯл олишади.\nЭрта тонгда мадрасага устозлар, тажрибали имом хатиблар ҳамда битирувчи талабаларнинг ота-оналари ташриф буюришди. Маросим Қуръони Карим тиловати билан бошланди. Билим юрти мудири Ж.Мавлянов барча битирувчиларни табриклаб, 4 йил давомида таҳсил олган талабаларнинг эришган ютуқлари ҳақида гапирди. Билим юрти мудири ёшларнинг келажакда дину-диёнатимиз ва миллатимиз корига ярайдиган кадрлар бўлишини сўраб дуо қилдилар. Сўнгра сўзга чиққан Ўзбекистон мусулмонлари идораси Бухоро вилояти вакили Ж.Элов, Мир Араб олий мадрасиси ректори Ҳ. Юлдошходжаевлар толиби илмларнинг фазилати, шариатимиз ходимларига қўйилган талаблар ҳақида батафсил тўхталиб, битирувчилар ҳақларига дуо қилдилар.\nАллоҳ барчаларига муваффақиятлар ва зафарлар берсин.\nЎМИ Бухоро вилояти Матбуот хизмати


Трамп Ҳиллари Клинтонни қамоққа ташлашни таклиф қилди\n19:54 / 02.10.2016\nАҚШ президенти лавозимига номзод Дональд Трамп унинг президентлик пойгаси бўйича рақиби Ҳиллари Клинтоннинг қамоқда ўтириши кераклигини оммавий равишда билдириб ўтди. Трамп бу ҳақда Пенсильвания штатидаги Манхейм шаҳридаги чиқиши вақтида айтган.\n"У кўп можароларга аралашган ва кўп маротаба ёлғончиликда тутилган. Бироқ энг ёмони, мен АҚШ фуқароси сифатида гувоҳ бўлганим, ўтган ҳафтада ФҚБ директори Клинтон қутула олган нарсадан қандай қилиб қутула олганини тушунтиришга уринганда юз берди. Шунинг учун у қамоқда бўлиши керак. Сизга айтишга ижозат бергайсиз, у қамоқда бўлиши керак", деб айтди Трамп.\nТрамп шунингдек бир қатор ОАВни Клинтонни ҳимоя қилиш ва қўллаб-қувватлашда айблади.\nТрампнинг Клинтонга эътирозлари Клинтон АҚШ давлат котиби бўлганда ўзининг хусусий электрон почтасидан фойдалангани билан боғланган. Бу Клинтонга хизмат бўйича ёзишмаларни жамоатчилик кўзидан яширишга имкон берган ва шу билан бирга махфий маълумотларга бузиб кирилиш хавфини солган.\nАввалроқ Трамп Клинтонни ўз турмуш ўртоғи Билл Клинтонга бевафоликда гумон қилганди. Трамп Клинтоннинг кимгадир, айниқса эри Биллга вафодорлиги борасида киноя қилган. Боз устига Билл Клинтон ҳам президентлиги вақтида рафиқасига бевафолик қилган. Трамп Хиллари Клинтон фақатгина ўз ҳомийларига вафодор деб айтган.


Канадада деярли умуман юрмаган Lamborghini Diablo SV машинаси сотувга қўйилди\n01:01 / 20.04.2016\nМашина сотилиши ҳақидаги эълонда автомобиль "идеал" ҳолатда эканлиги айтилган. Машинанинг жиҳозлари рўйхатида барқарорлаштириш тизими, климат-контроль ва чарм салон бор. Машинанинг суратларига кўра, унинг ичи ҳам жуда яхши, деярли заводдан чиққандаги кўринишда. Машина 17 йил қаерда ва унинг нечта эгаси бўлгани номаъумл.\nLamborghini Diablo суперкари 1990 йилдан 2001 йилгача ишлаб чиқарилган. Машинанинг SV версияси 510 от кучига эга V12 двигатели ва орқа приводли бўлиб, 1995 йилда биринчи бор ишлаб чиқарилган. 1999 йилда модель рестайлингга учраган: купе йиғилувчи фаралардан маҳрум бўлган, асбоблар панели ўзгартирилган. Итальян маркаси 11 йил ичида ҳаммаси бўлиб 2884 дона Lamborghini Diablo ишлаб чиқарган.\nСуперкардан кейин Murcielago суперкари 2001 йилдан 2010 йилгача ишлаб чиқарилган. Murcielago ўрнига ўз навбатида Aventador модели келган, у 2011 йилдан бошлаб ишлаб чиқарилади.


Ўзбекистонда касалланиш сони яна орта бошлади\nЎзбекистонда коронавирусга чалинганлар сони яна орта бошлади\nЎзбекистонда касалланиш сони яна орта бошлади, октябрь ойидан буён аниқланган энг юқори кўрсатгич қайд этилди.\nТОШКЕНТ, 9 янв - Sputnik. Ўзбекистонда коронавирус билан боғлиқ вазият тобора мураккаблашмоқда, деб хабар қилмоқда Соғлиқни сақлаш вазирлиги.Эслатиб ўтамиз Ўзбекистонда коронавируснинг биринчи тўлқини 2020 йилнинг июл ойида кузатилган эди. 2021 йилнинг январ-февралида кунлик кўрсатгич 50 киши даражасида сақланиб турган эди. 2021 ёз мавсумида касалликка чалиниш ҳолатлари кескин кўпайиб кунига 1000 кишигача етган эди, лекин куз мавсумига келиб касалликка чалиниш ҳолатлари камая бошлаган эди. Янги ийл арафасида кунига аниқланаётган касаллар сони 60-70 кишини ва бир неча кун давомида ўлим ҳолатлари аниқланмагани қайд этилган эди. Ўзбекистонда шу кунга қадар коронавируснинг янги "Омикрон" штамми аниқланмаган. Биринчи доза билан эмланиш кўрсаткичи эмланиши режалаштирилган қатламга нисбатан 88,2 фоизни, тўлиқ босқичларда эмланиш кўрсатчики эса 64,4 фоизни ташкил қилмоқда.\nэмлаш, вакцина, covid-19 умумжаҳон пандемияси, спутник v вакцинаси\n© Sputnik / Максим Блинов / Фотобанкка ўтишМедицинские работники в одном из отделений госпиталя COVID-19\nЎзбекистонда касалланиш сони яна орта бошлади, октябрь ойидан буён аниқланган энг юқори кўрсатгич қайд этилди - ССВ.\nТОШКЕНТ, 9 янв - Sputnik. Ўзбекистонда коронавирус билан боғлиқ вазият тобора мураккаблашмоқда, деб хабар қилмоқда Соғлиқни сақлаш вазирлиги.\nЎтган кун давомида Ўзбекистонда коронавирусга чалинганлар сони 369 кишини ташкил қилди. Бу октябрь ойидан буён кузатилган энг юқори кўрсатгич. Пандемия бошидан буён жами касалланганлар сони 200 мингдан ошди (200341).\nЭслатиб ўтамиз Ўзбекистонда коронавируснинг биринчи тўлқини 2020 йилнинг июл ойида кузатилган эди. 2021 йилнинг январ-февралида кунлик кўрсатгич 50 киши даражасида сақланиб турган эди.\n2021 ёз мавсумида касалликка чалиниш ҳолатлари кескин кўпайиб кунига 1000 кишигача етган эди, лекин куз мавсумига келиб касалликка чалиниш ҳолатлари камая бошлаган эди. Янги ийл арафасида кунига аниқланаётган касаллар сони 60-70 кишини ва бир неча кун давомида ўлим ҳолатлари аниқланмагани қайд этилган эди.\nЎзбекистонда шу кунга қадар коронавируснинг янги "Омикрон" штамми аниқланмаган.\nБиринчи доза билан эмланиш кўрсаткичи эмланиши режалаштирилган қатламга нисбатан 88,2 фоизни, тўлиқ босқичларда эмланиш кўрсатчики эса 64,4 фоизни ташкил қилмоқда.


"Толибон" навбатдаги бор музокараларга чақирилди\n13:07 29 Сентябр 2020\n07:15 26.04.2018 Ҳавола олиш\nТОШКЕНТ, 26 апр — Sputnik. АҚШ Давлат котиби вазифасини бажараётган Жон Салливан "Толибон" радикал ҳаракатининг баҳорги ҳужум ҳақидаги баёнотларини қоралади ва толибларни Афғонистон ҳукумати билан ҳамкорлик қилишга чақирди, деб хабар берди РИА Новости.\n"Биз "Толибон"нинг баҳорги ҳужум ҳақидаги баёнотларини кўрдик. Бу баёнот "Толибон" ўша, йилига минглар афғонлар ҳаётига нуқта қўяётган, хавфсиз бўлмаган вазият учун жавобгар эканлигини тасдиқлайди", — дейилган Салливаннинг ёзма баёнотида.\nУ шунингдек, президент Ашраф Ғани яқинда толибларга тинчлик жараёнида иштирок этиш таклифини берганлигини эслатиб ўтди. Дипломатнинг сўзларига кўра, АҚШ "Толибон"га қаршилик кўрсатаётган афғон халқи ва хавфсизлик кучларини қўллаб-қувватлашда давом этади.\n"Яқинда президент Ғани ҳам айтгани каби, "Толибон" ўзининг ўқлари ва бомбаларини бюллетенларга айлантирмоғи зарур. Улар ўз номзодларини турли мансабларга кўрсатишлари лозим. Улар овоз беришлари керак. Биз "Толибон" етакчиларини ўзларининг чет элдаги бошпаналаридан қайтишга ва Афғонистон келажаги устида конструктив иш олиб боришга чақирамиз", — деб хулоса қилган Салливан.\nАфғонистон парламент ва кенгашларига сайловлар 2018 йилнинг октябр ойига режалаштирилган. Мамлакатдаги сайловчиларни рўйхатга олиш ишлари 14 апрелдан бошлаб юборилган. Сайловчиларни рўйхатга олиш ишлари бошлангач Афғонистон президенти Ашраф Ғани "Толибон" радикал ҳаракатига тинчлик жараёнига сиёсий ҳаракат сифатида қайтишни ва сайловларда иштирок этишни таклиф этган эди. Толиблар ушбу таклифга рад жавобини берди.\nАҚШ, Ашраф Ғани, Толибон, Афғонистон


11:02 / 22.11.2020 1021 pdf Ўқиш режими + -\nЎлим ҳамма нарсанинг охир, тугаши эмас, худди чақалоқ онанинг қорнидан туғилиб бу дунёга келгани каби кенгроқ оламга, боқий ҳаётга кўчишдир. Ўлимдан кейин ҳам ҳаёт бўлиб, унда саодат ёки шақоват бор, унда шодликлар ёки қайғулар бор. Охират ҳаёти ҳақида иккиланган, шубҳаланган киши ёки «Бу ҳаётни яшаймиз, холос, ўлгач қайта тирилмаймиз», дейдиганлар мажнундир.\nБу ҳаёт на ақлий асосга қурилган усуллар ва на диний қонун-қоидалар билан кечади. Унда зулм, тажовуз ва фазилат йўлларидан оғиш ҳам бор, бу ҳаётда ёлғон гапириб қутулиб қолиш, мунофиқлик қилиб ютиб қолиш ҳам учрайди. Бегуноҳнинг жазоланиши, айбдорнинг эса қутулиб қолиши кузатилади.\nАллоҳнинг одил эканига таслим бўлсак, ҳолбуки, Маъбуд доим адолатлидир, адолатли Зот мулкида зулм шундайича қолиб кетмайди, бошқа бир ҳаёт бўлиши муқаррар. Унда ҳақ қарор топади, зулм бартараф қилинади.\nАгар ақл ва фазилатни қадрласак, фазилат топталадиган ва ақлга зид иш тутиладиган фақат шу ҳаётгина мавжуд, деб айтмаймиз. Ким шундай деса, мажнун ва расво инсондир. Зеро, ақлдан кейин жиннилик ва фазилатдан кейин унинг акси бор, холос.\nОхиратни нега инкор қилишади?! Уни ҳис қилишмагани ва билишмагани учунми? Ёки ўлим билан тугайдиган шу ҳаётнигина кўришгани учунми? Унда одам ёшлигини, она қорнидаги ҳаётини ҳам инкор қилиши керак, ахир инсон уни ҳам ҳис қилмайди-ку!\nЎн йилдан кейин ўзини танийдиган ақл ўзинидан аввалги мавжудликни қандай қилиб қабул этмаслиги мумкин?! Ва бу ҳис тўхтаганидан кейин ҳам бу ҳолатни қандай инкор қилади?! Бу дунё биз отамизнинг пушти камарида пайдо бўлганимиздан бошланиб, жазо кунидан кейин ҳам давом этадиган узун ҳаётимизнинг бир қисми, холос.\nРуҳий (маънавий) жилваларсиз бу ҳаётнинг зарбаларига дош беришнинг имкони борми?! Агар садоқат, муҳаббат бўлмаганида бу ҳаётда қандай муқим тура олардик? Садоқат ва муҳаббат ҳаёт лаззатлари бўлиб, чегарасига борганда якун топади.\nДунёда охири йўқ, чексиз бир лаззат бор, у ҳам бўлса иймондир.\nРуҳни унутиб, фақат модда билан машғул бўлган маданият боқий ҳам эмас, одамларга саодат ҳам бера олмайди.\nҲақиқий бахтли киши дунё ҳақиқатини тушуниб етиб, унга ортиқча жон фидо қилмаган, дунёнинг ғоясини англаб, шунга яраша ҳаракат қилган мўминдир. Аллоҳнинг борлигини ҳис қилиб, пайғамбарлари орқали юборган кўрсатмаларига амал қиладиган, натижада жисми соғлом, уйида бахтли, кўнгли шод, умматига содиқ, дунёси учун (ҳаром иш қилмасдан) унда абадий яшайдигандай амал қилиб, охирати учун эса эртага ўладигандай амал қилиб, ибодат фақат масжиддагина эмас, балки бутун ер юзида жорийлиги, солиҳ амалларнинг барчаси ибодат эканини англаб ҳаёт кечирган мўмин кишидир. Зеро, динимизда ҳаётдан қочиб, баланд деворлар ўраб турган бир жойга узлат қилиш йўқдир. Юнг кийимларни кийиб олиб, ўзини сўфи кўрсатиб, дунёга дин орқали эришмоқчи бўлганлар биздан эмас! Салафларимиздан билганимиз эса улар дунёдан ҳақиқатга бетама ўтишди, унга беписанд қарашди, оқибатда дунёнинг ҳақиқий эгаларига ва устозларига ҳамда фотиҳларига айланишди!\nШайх Алий Тантовийнинг «Фусули исломия»\nасаридан Муҳаммад Ато таржимаси.\n17:00 / 21.11.2020 1599\n13:00 / 22.11.2020 1559\n1170 09:20 / 26.01.2020\n2146 05:00 / 15.02.2017\n3166 18:30 / 08.07.2020\n3025 09:07 / 25.06.2017


11 Январь 2022 16:53\n«Қийин кунлар ортда қолди. Айни дамда юрт тақдири учун бирлашишга муваффақ бўлган барча инсонларга чин дилдан миннатдорчилик билдираман. Бу тажрибадан барчамиз сабоқ олишимиз керак. Энг муҳими, фаровонлик, ҳамжиҳатлик, тинчлик ва барқарорликни сақлашдир. Энди Қозоғистонда ривожланишнинг янги босқичи бошланади. Бу - ҳақиқий янгиланиш даври бўлади. Суверен юртимизни биргаликда ривожлантирайлик. Халқимиз учун Мустақиллик энг азиздир! Янги Қозоғистонни биргаликда қурайлик!», - деди Давлат раҳбари.\nАввал хабар қилинганидек, Қасим-Жомарт Тоқаев жорий йил сентябр ойидаги Мурожаатномасида сиёсий ислоҳотларнинг янги пакетини тақдим этади.\n«Сентябр ойидаги анъанавий Мурожаатномамда мен сиёсий ислоҳотларнинг янги пакетини тақдим этаман. У фуқаролик жамияти ва экспертлар билан кенгайтирилган ва конструктив мулоқотга асосланади. Давлат ўзининг асосий функцияларини тўлиқ ва сифатли бажарилишини таъминлаши керак», - деди Давлат раҳбари.\nКалит сўзлар: Мажилис, Сенат,\nФранцияда ҳар куни вирусни юқтирганлар сони 200 мингга етиши мумкин\nДунё миқёсида 5 ёшгача бўлган 45 млн бола очарчиликдан азият чекмоқда – БМТ\nЕвропада 10 та ривожланаётган касблар аниқланди\nЕвропа парламенти атом энергияси ва газни экологик тоза энергия манбалари сифатида тасдиқлади